Nova otkrića u vezi sa ljudskim telom | Osnovne škole\nZbog zagrevanja okeana, ugrožen je život i na velikim dubinama 29/05\nReptilski mišići na rukama i nogama\nLjudsko telo nosi neke dokaze prošlosti, kao što je kost trtice koja je ostatak nekadašnjeg repa ili slepo crevo, koji je nekadašnji deo cekuma koji sisarima služi za probavu trave.\nU oktobru 2019. godine, američki i francuski istraživači su kod ljudskog fetusa našli mišiće koji su do sada bili nepoznati, a koji se nalaze na rukama i nogama. Ovih mišića ima oko 30 u dobi od 7 nedelja i oni nestaju u toku razvoja fetusa.\nOvakve mišiće su imali zajednički preci ljudi i reptila: terapsidi, koji su živeli pre 200 miliona godina.\nNovi organ za osećaj bola\nLista novih otkrića je produžena 2019. godine, sa otkrićem novih ćelija koje osiguravaju električnu izolaciju nervnih vlakana.\nOve ćelije, koje formiraju mrežu koja se nalazi ispod kože, bi mogle direktno da osete bol, nezavisno od nociceptivnih nerava koji imaju ovu ulogu. Ovo otkriće može uticati na smanjenje hroničnih bolova čiji je uzrok neobjašnjiv, ističu stručnjaci.\nKost fabela je kriva za bolove u kolenima\nDo sada se znalo da ljudsko telo ima 206 kostiju, ali stručnjaci ističu da postoji još jedna, koja se zove fabela.\nNaučnici tvrde da je ova kost trag kalcifikovanog ligamenta koji se nalazi u tetivama kolena. Naučnici još uvek ne znaju koja je funkcija ove kosti. Ipak, zna se da ova kost izaziva probleme sa kolenima i akutne bolove, a osobe koje imaju osteoartritis imaju duple šanse da imaju i ovu kost.\nAnalizirajući slučajeve u poslednjih sto godina, naučnici su došči do zaključka da se kost fabela pojavljuje tri ipo puta češće nego 1918. godine, uzimajući u obzir da ovu kost nemaju svi. Uzrok tome bi mogla biti bogatija i raznovrsnija ishrana, ali i gojaznost, zbog koje je pritisak na kolena veći.


06.07.2020 / 19:21 KORONAVIRUS - Pandemija Covid-19\nTestiranje putnika na virus korona na aerodromima u Italiji po dolasku iz država van područja Šengena, jačanje kontrole karantina, obaveza hospitalizacije za oboljele koji odbijaju liječenje dio je plana za sprečavanje širenja virusa u Italiji.\nNakon izbijanja novih žarišta u Italiji, uglavnom po dolasku Italijana iz inostranstva ili stranih državljana, regionalne vlasti planiraju pooštravanje pojedinih mjera i jačanje kontrole.\n"Novi podaci o zaraženima pokazuju da je ponovno otvaranje granica za dolaske iz mnogih zemalja i dalje visokorizično i da su neophodne nove i blagovremene mjere za sprečavanje i kontrolu dolazaka", rekao je predsjednik Lacija Nikola Cingareti, prenijeli su italijanski mediji.\nDekret koji je 11. juna potpisao premijer Đuzepe Konte delegira guvernerima regiona odluku o ublažavanju ili pooštravanju mjera na osnovu epidemioloških podataka, uključujući uvođenje "crvenih zona".\n"Corriere della sera" piše da se sav rizik takvog ponašanja vidi u slučaju "Vićenca", gdje je menadžer jedne kompanije pozitivan na kovid-19 po povratku iz balkanskog regiona odbijao liječenje u bolnici i uprkos simptomima virusa nastavio sa društvenim i poslovnim aktivnostima, što je dovelo do novih pozitivnih slučajeva na tom području.\nOn je, kako navode italijanski mediji, po otvaranju granica otišao najprije u Srbiju, zatim u BiH, a po povratku u italijanski region Veneto već prvog dana je imao temperaturu 38 i druge simptome kovida-19, međutim odbijao je bolničko liječenje i izolaciju dok se njegovo zdravstveno stanje nije pogoršalo.\nU Italiji je od početka krize sa virusom kovid-19 zaraženo više od 240.000 ljudi, od kojih je oko 14.000 aktivnih slučajeva, a više od 34.000 je umrlo od posljedica tog virusa.


Lekićeva još godinu ostaje u Vardaru - SPORTSKI ŽURNAL\nOrlovi - čuvari časti i ugleda\nOliver Popović menja Đokića u Novom Pazaru\nHrvatski navijači slavili uz "Đurđevdan" i "jugo 45"\nMrkela potvrdio, Crvena zvezda dovela Jevtovića\nLekićeva još godinu ostaje u Vardaru\n16 februar, 2017 1\nŠampion makedonije zadržao sjajnog srednjeg beka Andreu Lekić\nVelike planove ima Vardar i ove, ali i sledeće sezone. Prvi cilj šampiona Makedonije je da se plasira na fajnal-for, gde će juriti prvo finale, a ambicije za narednu sezonu su da se domogne i titule prvaka Evrope.\nZato je uprava kluba odličila da produži saradnju sa jednom od najboljih igračica, bivšom reprezentativkom Srbije, Andreom Lekić. Nekada prva rukometašica sveta je tako potpisala novi, jednogodišnji ugovor sa Vardarom, čije će redove naredne sezone braniti i Dragana Cvijić.\nĐer šampion Evrope, Lekić, Cvijić i Petrović bez titule\nVardar se "raspada", Lekićeva, Cvijićeva i Radičevićeva prešle u Bukurešt\nAndrea Lekić odigrala 100. utakmicu za državni tim\nMajstor · 18 februar, 2017 19:51\nNevreme u Kalinjingradskoj oblasti (FOTO, VIDEO)\nMaskerano: Spremni smo za otrov! Aguero: Sampaoli može da priča šta hoće\nREPORTAŽA, Žurnalov novinar na putu na Rusiji: Pravac Kalinjigrad, pardon Kalinjgrad!\nHrvati pobedu nad Argentinom slavili uz Tompsonovu pesmu i ustaški pozdrav ZDS\nJevtović prošao preglede, potpisuje na tri godine sa Zvezdom, Radonjić ostaje do kraja kvalifikacija\nKOMENTAR: Orlovi se ne plaše ptica kreštalica\nSimeone: Argentina nema vođu, Mesi je dobar u vrhunskom timu\nModrić: Mesi ne može sam! Vrsaljko: Argentinci samo plaču\nNemanja Matić progovorio za srpske medije: Pobeda, nikad ne igram na bod!


NOVI ZAKON O PRIVATIZACIJI FLEKSIBILNIJI OD PRETHODNOG\nVršilac dužnosti direktora Agencije za privatizaciju Marijana Radovanović izjavila je danas da će u decembru biti objavljeni pozivi za prodaju pojedinačnih preduzeća.\nPrethodno je 15. avgusta Agencija za privatizaciju raspisala poziv za privatizaciju 502 preduzeća.\nPoziv je oročen do 15. septembra, ali će proces privatizacije biti nastavljen i posle toga, rečeno je danas na sednici skupštinskog Odbora za privredu.\nRadovanović, koja je prisustvovala sednici, objasnila je da će Agencija do 29.oktobra ministarstvu privrede dostaviti predloge modela i metoda privatizacije koje će mesec dana posle toga doneti konačne odluke.\n"Odluke o strateškom partnerstvu donosi Vlada Srbije", rekla je Radovanović i dodala da će od decembra moći da se ide u javnu objavu poziva za pojedinačna preduzeća.\nPrema njenim rečima, u prethodne tri nedelje održano je 150 sastanaka sa najbitnijim preduzećima koja treba da se privatizuju jer je Agencija želela da čuje i rukovodstvo i sindikate kako oni vide sebe u svetlu novog zakon o privatizaciji, kao i kako bi se predložili odgovarajući modeli prodaje.\n"Do 15. septembra se prikupljaju pisma o zaintresovanosti koja su glavna smernica, preduzeća imaju zakonsku obavezu da 45 dana od objave javnog poziva dostave procene imovine kapitala, a to je do 29.septembra", precizirala je ona.\nOna je navela i da su o javnom pozivu bila obaveštena sva konzularna odeljenja, investicione banke, konsultantske kuće kako bi što više animirali investitore.\n"Možda smo nekada odbijali investitore jer nismo imali fleksibilna rešenja, a oni nisu bili zainteresovani po tom tadašnjem konceptu da učestvuju", kazala je ona ukazujući da je novi zakon o privatizaciji fleksibilniji od prethodnog.


Postanite digitalni konsultant - Bizlife.rs\n11:15 Beograd, 12/03/2019\nCentar za digitalnu transformaciju Privredne komore Srbije objavio je poziv za obuku i sertifikaciju stručnjaka u oblasti digitalne transformacije kompanija. Konkurs će biti otvoren do 20. marta.\nSelekcija kandidata biće obavljena do 29. marta, a obuka se organizuje tokom aprila i maja, navedeno u zajedničkom saopštenju Centra i Nemačke organizacije za medjunarodnu saradnju (GIZ).\nCentar je otvaranjem javnog poziva započeo prvu fazu Programa podrške digitalnoj transformaciji malih i srednjih preduzeća za 2019. godinu. Cilj programa je da se stvori sveobuhvatna podrška koja je malim i srednjim preduzećima potrebna u tom procesu.\nProgram zato obuhvata tri ključne faze: obuku i sertifikaciju konsultanata, izradu ekspertske analize i strategije digitalizacije, kao i implementaciju rešenja predvidjenih strategijom.\n„Primena digitalizacije jedan je od primarnih uslova konkurentnosti i uspeha na inostranom, ali i na domaćem tržištu. Česta prepreka malim i srednjim preduzećima u tom procesu jeste nedostatak eksperata i finansijskih sredstava“, direktor Centra za digitalnu transformaciju PKS Predrag Nikolić.\nKandidati koji sa uspehom prodju proces obuke u okviru prve faze programa, osim visokokvalitetne edukacije, dobijaju mogućnost da uz adekvatnu naknadu učestvuju u drugoj fazi projekta, objasnio je Nikolić.,\nProgram obuke, pripremljen u saradnji sa Privrednom komorom Austrije i uz podršku GIZ-a, prvi put je organizovan prošle godine.\nProgram su uspešno prošla 22 kandidata, koji su sertifikovani od ovlašćenog tela WIFI (Ačredited certification body of the WKO) da izdaje sertifikate pružaocima IT usluga i poslovnim konsultantima sa relevantnim iskustvom, znanjem i veštinama u oblasti digitalizacije.\n„Najvažniji benefit ove obuke jeste što sertifikat ima internacionalno priznanje i podiže vašu konkurentnost na domaćem i inostranom tržištu“, kaže Vladan Dabović koji je prošle godine završio obuku.\nProgram vode izuzetno stručni ljudi sa velikim iskustvom iz Austrije, koja je po veličini slična Srbiji, ali privredno mnogo naprednija.\nObuka druge generacije konsultanata sastoji se iz opšteg dela obuke za ekspertsku analizu (opšti modul) koji prolaze svi kandidati. Nakon toga, polaznici se opredeljuju za jedan od tri specificna programa digitalne transformacije: u modelima i procesima poslovanja, e-trgovini, e-marketingu i društvenim mrežama i IT sigurnosti i zaštiti podataka.\nTreninzi za opšti modul biće održani 13. i 14. aprila, za specifične programe 11. i 12. maja, dok će sertifikacija biti organizovana 27. i 28 maja.\nobuka privredna komora digitalni konsultant


Kako se dodjeljuju poslovi iz komunalne djelatnosti?\nOpćinski vijećnik Fatić Mirnes je uputio vijećničko pitanje : «Kako se dodjeljuju poslovi iz komunalne djelatnosti pravnim licima, a ne dodjeljuju se Javnim komunalnim preduzećima, gdje je osnivač Općina Visoko?». Konkretno pitanje se odnosi na postavljanje korpi za smeće u gradu.\nNa upućeno vijećniĉko pitanje nadležna služba je dala sljedeći odgovor:\nOpćina Visoko je nabavila kante za otpatke, obzirom da komunalna preduzeća ne proizvode iste, a samu montažu nabavljenih korpi na određene lokacije je izvršilo Javno komunalno preduzeće «Gradska groblja» Visoko.\nUposlenici Općine dobili plate, ostali korisnici budžeta nisu, razlog – zaboravili potpisati virmane!?\nInicijativa za što hitniju sanaciju potpornog zida u ulici Rašidovića


Program mjera za podsticaj zapošljavanja u poljoprivredi – inmedia.ba\n0 13 Novembra, 2015 11:22\nPovodom raspisanog javnog poziva za program sufinansiranja zapošljavanja i samozapošljavanja u oblasti poljoprivrede, danas je u Sanskom Mostu održana prezentacija na kojoj su svim zainteresovanim poljoprivrednim proizvođačima predstavljene podsticajne mjere koje su namijenjene jačanju agrarnog sektora i razvoju domaće poljoprivrede.\nDa se radi o veoma dobro osmišljenom programu,u sklopu kojeg se u naredne tri godine nastoji kroz podsticajna sredstva pružiti podrška u razvoju biznisa u poljoprivredi, svjedoči prisustvo velikog broja poljoprivrednika, kojima su predstavljene osnovne smjernice i uslovi koje je neophodno ispuniti prilikom podnošenja prijave za pomenuti program. Ispred Zavoda za zapošljavanje USK, prisutnima se obratio Sanel Mahić, koji je istakao kako ovaj program pruža mogućnost poljoprivrednicima da razviju vlastiti obrt, te ostvare određene pogodnosti kroz refundaciju odobrenih sredstava.\nPodsjećamo. Federalni zavod za zapošljavanje objavio je Javni poziv za učešće u Programu sufinansiranja zapošljavanja i samozapošljavanja u oblasti poljoprivrede. Za realizaciju Programa predviđena su sredstva u iznosu od 3.000.000,00 KM koje obezbjeđuju Federalni zavod za zapošljavanje – u iznosu od 1.500.000,00 KM i Federalno ministarstvo poljoprivrede, vodoprivrede i šumarstva – u iznosu od 1.500.000,00 KM. Cilj ovog programa je omogućiti poticaj za osobe sa evidencije nezaposlenih u Federaciji BiH radi samozapošljavanja i zapošljavanja u novoregistrovanim i već postojećim poslovnim subjektima u oblasti poljoprivrede.\nCiljna grupa, odnosno korisnici sredstava su lica prijavljena na evidenciju nezaposlenih u Federaciji BiH, te u registar poljoprivrednih gazdinstava i registar klijenata, bez obzira na stepen obrazovanja i dob, a koja će po odobravanju sredstava registrovati i održati registrovanom poljoprivrednu djelatnost u trajanju od najmanje 36 mjeseci, ili koje će se zaposliti u novoregistriranim ili već postojećim poljoprivrednim obrtima.\nDetaljne informacije o ciljnoj grupi, ko se može a ko ne prijaviti na konkurs, vrstama poticajnih mjera, kao i načinu prijave mogu se pronaći na stranicama Federalnog zavoda za zapošljavanje, a pored toga Općinski biro i rada i Služba za poljoprivredu stoje na raspolaganju za sve dodatne informacije i eventualno potrebnu pomoć prilikom podnošenja prijava.


Pregled 3. kolo\nPre derbija nas čeka redovno kolo, ali svi misle samo o nedelji\nCrvena zvezda u sredu gostuje u Inđiji, dok Partizan dočekuje Proleter, ali vanredno kolo Super lige je na malo čijem umu, pošto već svi gledaju u nedelju i novo, 162. izdanje "večitog" derbija.\nPripreme su počele i zvanično, pošto u sredu, 26. februara počinje i zvanična prodaja ulaznica za meč koji će se igrati 1. marta od 18 sati na stadionu "Rajko Mitić".\nNajjeftinije su ulaznice za severnu i južnu tribinu, koje koštaju 500 dinara, s tim što prodaju juga organizuje FK Partizan na blagajnama svog stadiona.\nUlaznice za bočne strane Istoka koštaju 800 dinara, dok je za centar potrebno izdvojiti 1.000 dinara.\nZapad, bok i centar, košta 1.200 dinara, VIP Zapad 1.500, VIP 1 i VIP 2 po 3.000 dinara, dok je cena ulaznica za VIP Galeriju 4.000 dinara, a u tu cenu uračunati su hrana i piće u Champions Club-u.\nRadno vreme blagajni stadiona "Rajko Mitić" je od 10 do 18 sati svakog dana od srede do nedelje.\nJedan kupac može kupiti najviše četiri ulaznice uz pokazivanje ličnog dokumenta. Maloletnici mogu biti na stadionu samo u pratnji punoletne osobe. Zvezda je naglasila da svi posetioci moraju imati kartu, bez obzira na uzrast.\nVlasnici sezonskih karata u ponedeljak i utorak mogu iskoristiti pravo prioriteta i preuzeti dodatnu besplatnu kartu za tribinu i sektor za koji imaju sezonsku kartu. Posle početka prodaje, dodatne karte će moći da se uzmu samo ako ih bude dostupnih za tu tribinu.\nOsim toga, tokom perioda prodaje karata, moguće je izvršiti zamenu i umesto te, uzeti kartu za tribinu sa istom ili nižom cenom.\nZvezda je obavestila vlasnike sezonskih koji ne mogu da dođu do stadiona u ponedeljak i utorak, a žele dodatnu kartu, treba da pošalju zahtev na mejl [email protected] da bi tako dobili elektronsku ulaznicu.\nU mejlu treba navesti ime i prezime, broj članske karte, broj sezonske i eventualnu napomenu ako se traži karta za drugu tribinu.\nUlaznice za derbi se mogu kupiti i na internetu, na sajtu iticket.rs.\nZvezda je trenutno prva na tabeli, sa 13 bodova više od Partizana, ali u poslednjih 10 međusobnih susreta u prvenstvu i kupu, crno-beli imaju četiri pobede, a crveno-beli samo jednu, dok su ostali mečevi završeni nerešeno.\nJesenas je Partizan na svom terenu slavio 2:0.


Mojes vidi rešenje u Nemačkoj - Sportske.net\nMojes vidi rešenje u Nemačkoj\nMediji u Britaniji bruje da će Mančester Junajted pokušati da dovede Bastijana Švajnštajgera i tako zalečiti rane zbog neuspeha da angažuje Seska Fabregasa.\nEngleska - Koji klub je najbolji u proteklih 50 godina?NOVA povreda u Bajernu!Šalke ima milion razloga da navija za Bajern!Junajted krade igrača Arsenalu?UEFA uvodi nov sistem rangiranja za 'prvi šešir' u LŠ\nIako se spekulisalo da će nakon definitivnog odbijanja Barselone da proda Fabregasa, sve snage biti usmerene na dovođenje Felainija ili Modrića, u prvi plan je iskočio Švajnštajger, piše 'Mirror'.\nIako je veoma teško zamisiti Bajern bez Švajnija, pojavile su se pretpostavke da bi Gvardiola mogao da da zeleno svetlo za njegovu prodaju, jer u timu već ima igrače koji mogu da pokriju pozicije zadnjeg i centralnog veznog - Havija Martineza, Luisa Gustava, Tonija Krosa i Tijaga Alkantaru.\nDalje se navodi da španski trener sigurno neće igrati u formaciji sa dva zadnja veza, da Mančester to prati i da će krenuti u 'napad' na 29-godišnjeg nemačkog reprezentativca.\nBastijan Švajnštajger je nedavno proglašen za najboljeg nemačkog fudbalera prošle sezone.\nU tefteru Dejvida Mojesa je ime još jednog fudbalera iz Nemačke - Marka Rojsa.


Sukobi na Merdaru: Povređeni kosovski policajci i navijači iz Srbije\nOsvježeno 28. juni/lipanj, 2012.\nSukob policije i Srba nakon što su odbili skinuti odjeću sa nacionalističkim simbolima, Kosovo, 28. juni 2012.\nU petak su 32 pripadnika Policije Kosova i oko 20 Srba iz Srbije povređeni tokom incidenta koji se desio na Merdaru. Situacija na Merdaru je trenutno mirna, a granični prelaz Merdare je oko 15 časova ponovo otvoren za prelaz.\nGrupa Srba napala je pripadnike kosovske policije tvrdim predmetima pošto je bila naređena njihova deportacija sa Kosova preko Merdara. Tu je došlo do svađe između Srba i Policije Kosova. Sve se ovo dešava na Vidovdan, kada su se Srbi uputili ka Gazimestan i Gračanici kako bi obeležili ovaj dan.\nPredsednica Kosova Atifete Jahjaga oštro je osudila napad na pripadnike Policije Kosova od strane “nasilnih huligana iz Srbije koji su pokušali da uđu na teritoriju Kosova, za proslavu o kojoj prethodno nije zatražena dozvola kod relevantnih organa Republike Kosova”.\n“Napori ovih huliganskih grupa, koje su nasilno ušle na teritoriju Kosova, biće sprečeni zato što to predstavlja ozbiljno kršenje reda i zakona i pogoršava bezbednosnu situaciju na Kosovu”, kaže se između ostalog u saopštenju predsedništva Kosova.\nMinistar unutrašnjih poslova Kosova, Bajram Rexhepi, potvrdio je da su 32 pripadnika Policija Kosova, koji su služili kao pratnja grupi Srba ka graničnom prelazu Merdare, povređeni.\nGazimestan, 28. juni 2012.\nMinistar je rekao da je devet policajaca zatražilo lekarsku pomoć, da se sa težim povredama nalaze na Kliničkom univerzitetskom centru, te da su povređeni kamenicama koje je grupa Srba bacala u pravcu policije.\nSaznaje se da je ovom prilikom povređeno i 20 osoba iz Srbije, od kojih 5 teže, a jedan od njih prebačen je u Klinički centar u Nišu.\nKosovska policija nije potvrdila navode KFOR-a da su ranije u četvrtak gađani autobusi sa srpskim putnicima.\n"KFOR najoštrije osuđuje nedopustivi čino nasilja kada su pet autobusa sa srpskim putnicima gađana molotovljevim koktelima, u blizini hotela Viktori u centru Prištine ranije danas", navodi se u saopštenju KFOR-a i dodaje da je ovaj 'nedopustiv čin protivan integritetu i obezbeđivanju sigurnog i mirnog okruženja za sve žitelje Kosova.\nInače, sukobima policije i Srba iz Srbije prethodio je ulazak grupa od oko 70 osoba u četvrtak rano ujutro na teritoriju Kosova preko graničnih prelaza na severu. Potom su prešli na jug Mitrovice gde je zabeležen incident prilikom njihovog provociranja kosovske policije.\nOni su se potom uputili ka Vučitrnu, kako bi učestvovali u obeležavanju Vidovdana na Gazimestanu. Nosili su majice sa provokativnim natpisima, kažu u policiji.\nDodaju da su članovi grupe, za koje se veruje da su navijači Crvene Zvezde iz Beograda, počinili krivično delo remećenja javnog reda i mira, te je zbog toga donesena odluka da se deportuju sa teritorije Kosova.\nKada su oko 6:35 ujutru uz pratnju policije stigli do Merdara, grupa je počela da gađa graničnu policiju tvrdim predmetima, a tada je i počela svađa sa pripadnicima policije Kosova.\n“Odmah nakon deportacije u drugi deo, čim su prešli granicu, onako revoltirani, izašli su van autobusa i počeli su da gađaju kamenjem i drugim tvrdim predmetima u pravcu granične policije Kosova. Policija je obavila svoj posao i bila uzdržana od korišćenja vatrenog oružja”, kazao je Bajram Rexhepi, ministar unutrašnjih poslova Kosova.\nPatrijarh Irinej, Gazimestan, 28. juni 2012.\nMinistar unutrašnjih poslova je rekao da su se čuili i pucnji iz automatskog oružja.\nInače, svakog 28. juna Srbi sa Kosova i iz regiona obeležavaju Vidovdan na Gazimestanu, te u Gračanici i Mitrovici.\nPolicija je saopštila da je u ovim mestima situacija bila mirna.\nNa centralnoj liturgiji u Manastiru Gračanica srpski patrijarh Irinej je ponovio da je Kosovo srpski Jerusalem.\nTakvom politikom je i Slobodan Milošević pre 23 godine pokrenuo kampanju za rušenje autonomije Kosova, politikom koja je potom prouzrokovala rat i krvoproliće te raspad Jugoslavije i otcepljenje Kosova od Srbije.\n”Došli smo svemu svome, da svojim prisustvom pokažemo i dokažemo, da je ovo bila, jeste, i da će ovo ostati sveta srpska zemlja, sveti srpski Jerusalim”, kazao je patrijarh Irinej.\nO obeležavanju Vidovdana i incidentima koji se dešavaju na ovaj dan raspravljali su i poslanici u Skupštini Kosova.\nPredsednik Skupštine, Jakup Krasniqi, predložio je institucijama da donesu odluku da u budućnnosti ovaj dan obeležavaju samo Srbi sa Kosova, sve dok se ne poboljšaju odnosi Kosova i Srbije.


Željko Komšić: Ulazak u NATO i EU glavni ciljevi BiH | Hronika\nPočetna strana > Hronika > Željko Komšić: Ulazak u NATO i EU glavni ciljevi BiH\nŽeljko Komšić: Ulazak u NATO i EU glavni ciljevi BiH\nponedeljak, 13. jul 2009.\nDva ključna cilja ulazaku u NATO i EU, ocenili predsedavajući i članovi Predsedništva BiH, Željko Komšić, Haris Silajdžić i Nebojša Radmanović u razgovoru s američkim kongresmenima u Sarajevu. Krajnje vreme da počne ustavna reforma u BiH, rekao Valentin Incko.\nPredsedavajući Predsedništva Bosne i Hercegovine Željko Komšić i članovi Presedništva Haris Silajdžić i Nebojša Radmanović, primili su u Sarajevu delegaciju američkog Kongresa, saopšteno je iz Predsedništva.\nKomšić je tom prilikom izjavio da BiH ima dva ključna cilja - ulazak u NATO i EU.\nPrema Komšićevim rečima, na tom putu ima problema ali ciljevi nikad nisu dovedeni u pitanje.\nKomšić je rekao da je ulazak u NATO za BiH "sigurnosna činjenica", ali i "politički momenat" koji može veoma doprineti "našem članstvu u EU".\nŽeljko Komšić je rekao da u BiH vlada paradoks kada je u pitanju odnos međunarodne zajednice jer teret rešavanja problema i reformi je na BiH, uprkos činjenici da je BiH najviše napredovala kada su EU i SAD imale jedinstvenu politiku, ne samo prema BiH nego i prema čitavom Balkanu.\nKomšić je izrazio nadu da će SAD ostati u BiH bez obzira na budućnost Kancelarije visokog predstavnika jer, kako je rekao, BiH SAD doživljavaju kao prijatelja i želi da tako bude i ubuduće.\nPredsedavajući Predsedništva BiH je naglasio da građani BiH žele stabilnost, da žive zajedno i da rade, kao i da je liberalizacija viznog režima psihološki momenat za njih jer će na taj način znati da su deo Evrope.\nSilajdžić je rekao da je za BiH ulazak u NATO i EU od izuzetne važnosti, kao i da je to pitanje prosperiteta i stabilnosti ocenivši da BiH može biti integrisano društvo ali da trenutno gubi model jednog pluralnog društva, izrazivši nadu da će se nešto od vrednosti američkog društva, a to su spajanje a ne razdvajanje, preneti i u BiH.\nKao posebno važno Silajdžić je istakao da se puno može učiniti i u izbornom sistemu, gde, kako je rekao, ima više etnokratije nego demokratije.\nNebojša Radmanović se nada da su američki kongresmeni tokom boravka u BiH uvideli napredak koji je evidentan istakavši da građani BiH žele da žive u boljem svetu, da je sada vreme kada se može napraviti odlučan korak, ali da je BiH potreban moćan prijatelj poput SAD.\nPrema Radmanovićevim rečima, ključno za BiH je usvajanje evroatlantskih vrednosti naglasivši da lično ne oseća podršku međunarodne zajednice na tom putu, posebno u operacionalizaciji na putu BiH ka EU.\nRadmanović je istakao i da se u poslednje vreme od pojedinih zemalja članica EU dobija poruka da BiH neće dobiti bezvizni režim, što bi, ocenio je, bilo veoma loše jer bi posledice osećali građani.\nNebojša Radmanović je istakao važnost reformi i puta BiH ka EU i NATO-u, ali i važnost ulaganja u BiH, kako evropskih zemalja tako i SAD.


Maksimalna pobeda podmlađenih seniorki Srbije\nPodmlađena ženska seniorska reprezentacija Srbije ostvarila je četvrtu pobedu u IV Evropskoj ligi 2012. Srbija je danas u Budimpešti, u 1. kolu II turnira A grupe, savladala Rumuniju sa 3:0, po setovima 25:18, 25:22 i 25:20, posle 83 minuta igre.\nSubotica apsolutni rekorder Evropske lige 2012. sa ukupno 9350 gledalaca\nObjavljeno 06 jun 2012\nCEV – EVROPSKA LIGA 2012.\nUtakmice I turnira A grupe IV Evropske lige 2012, odigrane proteklog vikenda u dvorani Dudova šuma u Subotici, posmatralo je ukupno 9350 gledalaca, što je apsolutni rekord dosadašnjeg toka CEV Evropske lige u obe konkurencije. Takođe, Subotičani su dva puta obarali rekord po gledanosti na jednoj utakmici. U petak je meč između Srbije i Mađarske gledalo 2700 gledalaca, dok je u subotu utakmicu Srbija – Španija posmatralo 3000 gledalaca. Na trećem mestu je utakmica Srbija – Rumunija, odigrana u nedelju, koju je gledalo 2900 ljudi.\nSeniorke Srbije sutra putuju u Budimpeštu na II turnir Evropske lige\nŽenska seniorska reprezentacija Srbije sutra ujutro putuje u Budimpeštu, gde će od 08. – 10. juna igrati na II turniru A grupe IV Evropske lige 2012. sa Mađarskom, Španijom i Rumunijom. Direktni prenosi utakmica protiv Rumunije i Mađarske mogu se gledati na sajtu: www.laola1.tv. Ratko Pavličević, prvi trener seniorki Srbije u Evropskoj ligi, saopštio je sastav tima koji će igrati u Budimpešti.\nTreća pobeda Srbije u Subotici\nObjavljeno 03 jun 2012\nU izvanrednom ambijentu prepune dvorane u Subotici, seniorke Srbije su večeras u drugoj utakmici 3. kola I turnira A grupe IV Evropske lige 2012. savladale Rumuniju sa 3:1, po setovima 27:25, 25:16, 22:25 i 25:15, posle 104 minuta igre.\nPobeda Španije posle četiri seta\nU prvoj utakmici 3. kola I turnira A grupe IV Evropske lige 2012, Španija je danas u Subotici, savladala Mađarsku sa 3:1, po setovima 25:18, 20:25, 25:21 i 25:16, posle 100 minuta igre.\nStrana 15 od 31


Objavljeno: 12:28, 10. Septembra 2015.\nGRADIŠKA, Predstavnici više opština, toplana i šumskih gazdinstava iz Srbije i njemačke nevladine organizacije GIZ Srbija posjetili su danas preduzeće “IEE Tolana” iz Gradiške, gdje su im predstavljeni primjeri dobre prakse korištenja bio-mase kao energenta za grijanje.\nGradišku toplanu posjetili su predstavnici opština i toplana Priboj, Prijepolje, Novi Pazar, Bajina Bašta i Bečej, te predstavnici generalne direkcije “Srbija šume” i šumskih gazdinstava iz Kruševca, Loznice i Prijepolja.\nOn je istakao da Priboj namjerava da uskoro relizuje projekat sličan kao u Gradišci, zbog čega je treći put posjetio preduzeće “IEE Toplana”.\n“Toplana u Gradišci je odličan primjer kako svi u regionu mogu da riješe problem prelaska toplana sa mazuta na bio-masu, mnogo jeftinije nego u razvijenim evropskim zemljama. U Priboj su dolazili investitori i proizvođači kotlova iz Njemačke, Austrije i Finske i cijena njihovih postrojenja su dva do tri puta skuplja nego `Toplane` u Gradišci”, naveo je Vasilić.\n“Na predstavnike opština iz Srbije toplana u Gradišci ostavila je pozitivan utisak, jer mnogo je drugačije kada se pokažu toplane u Njemačkoj i Austriji i toplane na bio-masu koje funkcionišu na ovim prostorima”, dodao je Zelović.\nDirektor preduzeća “IEE Toplana” Dragiša Zečević istakao je da je posjeta predstavnika opština i toplana iz Srbije i zainteresovanost za projekat toplane na bio-masu još jedan dokaz uspješnosti sistema grijanja u Gradišci.\nNačelnik opštine Gradiška Zoran Latinović istakao je da je Gradiška nekada bila poznata po Mesnoj industriji “Levita” i PIK-u “Mladen Stojanović”, a sada bi po projektu Toplane na bio-masu mogla postati poznata u širem regionu.\n“Polovina potrebne drvene bio-mase za sezonu grijanja je nabavljena u situaciji kada većina toplana u regionu ima velike poteškoće sa nabavkom mazuta”, naglasio je Latinović.


Japanski list: Politika Tokija prema Moskvi doživela neuspeh - 30.07.2021, Sputnik Srbija\nJapanski list: Politika Tokija prema Moskvi doživela neuspeh\nPolitika Tokija prema Moskvi doživela neuspeh\nTokom sastanka sa predstavnicima ribarskih preduzeća na Kurilskim ostrvima, Mišustin je rekao da se trenutno razmatra mogućnost uvođenja režima slobodne carinske zone na ovoj teritoriji imogućnosti oslobađanja od plaćanja poreza za preduzetnike i investitore koji rade na ovim ostrvima. Premijer smatra da će specijalni ekonomski režim na ostrvima omogućiti interesovanje stranih partnera, uključujući Japan.Autor članka ogorčen je što Rusija predlaže ekonomsku saradnju na Kurilskim ostrvima ne samo Tokiju, već i drugim državama. Napominje se da stav Japana polazi od činjenice da su četiri sporna ostrva Kurilskog arhipelaga iskonsko japanska teritorija, pa stoga Tokio insistira na posebnim uslovima pod kojima se određeni zakoni Rusije ne bi primenjivali na građane zemlje i biznis na ovim ostrvima.„Pozivanje drugih zemalja osim Japana u suprotnosti je sa konceptom saradnje koji zemlja zagovara, čiji je predmet samo Japan. U tom slučaju, uz učešće biznisa iz trećih zemaljaJapan može ostati bez ičega“, pišu novine.Autor je podsetio i na reči bivšeg premijera Abea koji je, nakon razgovora sa ruskim predsednikom Vladimirom Putinom 2016. godine, s ponosom izjavio da je Putin pristao na zajedničke ekonomske aktivnosti na Kurilskim ostrvima.Međutim, kako se navodi u članku, to je bio samo „neosnovani optimistički zaključak“. Naglašava se da se, ustvari, saglasnost Rusije od samog početka zasnivala na činjenici da se njeni zakoni moraju poštovati prilikom obavljanja aktivnosti na Kurilskim ostrvima i Moskva to nije skrivala. Tokio je, pak, zatvorio oči pred ovim neugodnim momentom priređujući „predstavu“ za građane Japana.Autor smatra da su kao rezultat toga pregovori zapali u ćorsokak – isto kao i diskusija o predaji dva ostrva Japanu.Ranije je japanska vlada saopštila da će se Tokio za sada uzdržati od komentara o mogućem predlogu o olakšicama za investitore na Kurilskim ostrvima. Stalni zamenik ministra spoljnih poslova Japana Takeo Mori je u vezi sa Mišustinovom posetom Kurilskim ostrvima pozvao ambasadora Rusije Mihaila Galuzina u Ministarstvo spoljnih poslova i uručio mu protest. Moskva je, sa svoje strane, odgovorila recipročnim protestom i naglasila da šef vlade posećuje one regione Rusije koje smatra potrebnim.Spor oko KurilaOdnosi Rusije i Japana godinama su u senci nepostojanja mirovnog sporazuma. Japan pretenduje na ostrva Kunašir, Šikotan, Iturup i Habomaj, pozivajući se na bilateralni Traktat o trgovini i granicama iz 1855. godine. Tokio je vraćanje tih ostrva postavio kao uslov za zaključivanje mirovnog sporazuma sa Ruskom Federacijom, koji nakon Drugog svetskog rata nije potpisan.SSSR i Japan su 1956. godine potpisali Zajedničku deklaraciju. Sovjetski Savez se nadao da će ta Deklaracija okončati spor, ali je Japan smatrao da je dokument samo deo rešenja problema i nije odustao od pretenzija na ostrva. Kasniji pregovori nisu dali rezultate i mirovni sporazum nakon Drugog svetskog rata nikada nije ni potpisan.Stav Moskve zasniva se na tome da su Južni Kurili ušli u sastav Sovjetskog Saveza nakon Drugog svetskog rata i da ruski suverenitet nad njima, koji ima odgovarajuće međunarodno-pravno utemeljenje, nije upitan.U novembru 2018. godine u Singapuru je održan sastanak predsednika Rusije Vladimira Putina i japanskog premijera Šinza Abea. Strane su se dogovorile da ubrzaju pregovarački proces o mirovnom sporazumu zasnovanom na Zajedničkoj sovjetsko-japanskoj deklaraciji iz 1956. godine. To je ozbiljan ustupak Japana, jer je do sada njegov zvaničan stav bio — da se mu prvo vrate četiri ostrva Kunašir, Iturup, Šikotan, Habomaj, pa da se tek nakon toga zaključi mirovni sporazum.\nrusija, japan, kurilska ostrva\n© SputnikOstrov Kunašir, Gorяčiй plяž. U podnožiя vulkana Tяtя klubяtsя ispareniя gorяčih vod rečki Kislaя.\nJapan je doživeo neuspeh u spoljnoj politici prema Rusiji za vreme bivšeg premijera Šinza Abea, a nova vlada treba da je preispita, piše japanski list „Asahi“ komentarišući izjavu ruskog premijera Mihaila Mišustina o Kurilima.\nTokom sastanka sa predstavnicima ribarskih preduzeća na Kurilskim ostrvima, Mišustin je rekao da se trenutno razmatra mogućnost uvođenja režima slobodne carinske zone na ovoj teritoriji imogućnosti oslobađanja od plaćanja poreza za preduzetnike i investitore koji rade na ovim ostrvima. Premijer smatra da će specijalni ekonomski režim na ostrvima omogućiti interesovanje stranih partnera, uključujući Japan.\nJapanska ambasada negoduje zbog Kurila: Potezi Moskve ne doprinose razvoju odnosa\n26 Jul, 21:51\nAutor članka ogorčen je što Rusija predlaže ekonomsku saradnju na Kurilskim ostrvima ne samo Tokiju, već i drugim državama. Napominje se da stav Japana polazi od činjenice da su četiri sporna ostrva Kurilskog arhipelaga iskonsko japanska teritorija, pa stoga Tokio insistira na posebnim uslovima pod kojima se određeni zakoni Rusije ne bi primenjivali na građane zemlje i biznis na ovim ostrvima.\n„Pozivanje drugih zemalja osim Japana u suprotnosti je sa konceptom saradnje koji zemlja zagovara, čiji je predmet samo Japan. U tom slučaju, uz učešće biznisa iz trećih zemaljaJapan može ostati bez ičega“, pišu novine.\nAutor je podsetio i na reči bivšeg premijera Abea koji je, nakon razgovora sa ruskim predsednikom Vladimirom Putinom 2016. godine, s ponosom izjavio da je Putin pristao na zajedničke ekonomske aktivnosti na Kurilskim ostrvima.\nNovo varničenje između Moskve i Tokija zbog Kurila, Rusi nude rešenje\n27 Jul, 20:20\nMeđutim, kako se navodi u članku, to je bio samo „neosnovani optimistički zaključak“. Naglašava se da se, ustvari, saglasnost Rusije od samog početka zasnivala na činjenici da se njeni zakoni moraju poštovati prilikom obavljanja aktivnosti na Kurilskim ostrvima i Moskva to nije skrivala. Tokio je, pak, zatvorio oči pred ovim neugodnim momentom priređujući „predstavu“ za građane Japana.\nAutor smatra da su kao rezultat toga pregovori zapali u ćorsokak – isto kao i diskusija o predaji dva ostrva Japanu.\n„Neophodno je priznati neuspeh prethodne vlade i preispitati politiku prema Rusiji. Ova odgovornost leži na vladi (Jošihide) Suga“, zaključuju novine.\nRanije je japanska vlada saopštila da će se Tokio za sada uzdržati od komentara o mogućem predlogu o olakšicama za investitore na Kurilskim ostrvima. Stalni zamenik ministra spoljnih poslova Japana Takeo Mori je u vezi sa Mišustinovom posetom Kurilskim ostrvima pozvao ambasadora Rusije Mihaila Galuzina u Ministarstvo spoljnih poslova i uručio mu protest. Moskva je, sa svoje strane, odgovorila recipročnim protestom i naglasila da šef vlade posećuje one regione Rusije koje smatra potrebnim.\n13 Mart, 19:20\n30 Jul, 18:532


Pomoć za Petroviće stigla iz Švedske -\nPomoć za Petroviće stigla iz Švedske\n28.05.2019. Zoran Živković Društvo Ostavi komentar\nZahvaljujući medijima, ali i društvenim mrežama za sedmočlanu porodicu Petrović iz Žitkovca koja živi u teškom siromaštvu čulo se i van granica Srbije, pa je danas stigla pomoć srpske dijaspore iz Švedske, tačnije iz grada Halmštad. Predstavnici Saveza Srba u Švedskoj, Tomislav Čolić i Radovan Basta, danas su ovoj žitkovačkoj porodici poklonili frižider, električnu peć, veš mašinu, televizor, mikrotalasnu pećnicu i usisivač.\n‒ Nešto od tehnike smo im predali danas, a ostalu opremu moći će da preuzmu kada se budu uselili u novosagrađenu kuću – kaže Tomislav Čolić, predsednik Saveza Srba u Švedskoj.\nPored opreme vredne oko 1300 evra, Čolić i Basta su najmlađim članovima uručili novčanu pomoć, kao i jedan laptop, dar Omladinske crkvene organizacije Halmštada.\n‒ Nismo se uopšte dvoumili kada samo saznali za ovu tužnu priču o porodici Petrović i u kakvim teškim uslovima odrasta njihovo petoro dece – kaže vidno uzbuđen Čolić i naglašava da veliku zahvalnost za sprovođenje ove akcije duguje predsedniku MZ Žitkovac, Ivanu Markoviću.\nInače Radovan Basta i Tomislav Čolić su poreklom iz Kozarske Dubice (Republika Srpska), a u Švedskoj žive više od 25 godina i do sada su sproveli niz humanitarnih akcija u Republici Srpskoj i na Kosovu i Metohiji.\nPorodici Petrović je vrlo brzo nakon napisa u novinama počela da stiže pomoć humanih ljudi, što u hrani i novcu što u vidu kućnih aparata, a Centar za socijalni rad iz Aleksinca im je našao smeštaj u kući koja pruža daleko bolje uslove od njihove porodične kuće, čatmare stare skoro 100 godina koja preti da se uruši svakog časa.\nPetrovići žive od socijalne pomoći i dečjeg dodatka i od onog što zaradi otac Saša ali je, kako su nam rekli, sve to nedovoljno i za najosnovnije potrebe. Mnogi ljudi pomogli su lično ili posredstvom „Blic fondacije”, koja je u samom startu, uključena u akciju pomoći porodici Petrović, a jedan političar iz vrha vlasti, kako pišu mediji, odlučio je da im sagradi novu kuću u Žitkovcu.\nPrevious Post:U Beogradu javno nadmetanje za „Jelkinu” imovinu\nNext Post:OSIS: Prijave do 1. juna


UN poziva na resetovanje svetskog odgovora za izbeglice - Svet - Dnevni list Danas\nPočetna » Svet » UN poziva na resetovanje svetskog odgovora za izbeglice\nUjedinjene nacije pozvale su danas vlade, kompanije i druge da „resetuju“ svetski odgovor za zbrinjavanje izbeglica, u vreme kada raste broj ljudi koji beže iz svojih domova, kao i neprijateljstvo prema migrantima.\n0Piše: Beta 17. decembra 2019. 14.11\n„Naš svet je u previranju i 25 miliona izbeglica gleda u nas za rešenja“, rekao je visoki komesar UN za izbeglice Filipo Grandi.\n„Nova decenija počinje sa oko 71 milion ljudi izmeštenih iz svojih domova na globalnom nivou, u svojim zemljama i van njih, i vreme je da resetujemo naše odgovore“, rekao je Grandi.\n„Zemlje u razvoju i sa srednjim dohotkom primaju veliku većinu izbeglica što je za divljenje i zaslužuje veću podršku“, rekao je Gutereš na skupu.\nizbeglice, Ujedinjene nacije, un


BUDŽET OPŠTINE NIKŠIĆ U 2020. GODINI 23,96 MILIONA EURA\nNa 18. sjednici SO Nikšić, na kojoj se raspravlja o 34 tačke dnevnog reda jednoglasno je usvojena Odluka o Budžetu za 2020. godinu koji će iznosti 23,96 miliona eura, što je više za oko 2 miliona u odnosu na prošlu godinu.\nObrazlažući predloženi budžet Sanija Fatić, sekretarka Sekretarijata za finansije, kazala je da je realan i održiv. Kako je kazala tekući prihodi planirani su na oko 12,6 miliona, od čega su sopstveni preko devet miliona, a ustupljeni 3,5 miliona. Planirani prihodi od poreza je deset miliona, najviše od poreza na nepokretnost, šest miliona. Operativni budžet planiran je na 18,96 miliona, a investicioni na pet miliona eura.\nZasijedanje lokalnog Parlamenta bila je prilika da Grbović pomene šta je u toku 2019.godine u gradu pod Trebjesom urađeno i priznao da se najljepše osjeća kada priča o seoskim vodovodima a njih je, kako je kazao, u proteklom period dosta završeno. Za dvije godine, prema riječima Grbovića, urađeno je 60 kilometara lokalnih puteva, dok je za narednu godinu planirano da bude završeno još 40 kilometara. Prema riječima predsjednika Opštine nada se da će tokom 2020.godine biti završena dionica od Kusida do Nikšića, kao i od obilaznice do Jasenovog Polja, a u toku je je izrada projekta trećih traka na putnom pravcu Nikšić – Danilovgrad, gdje god to bude moguće. Do kraja godine, kako je kazao Grbović, biće završene obje faze Doma za stare u kome će biti mjesta za 208 osoba, a posao će naći do stotinu radnika.\n“Očekujem da će Vojska na aerodromu krenuti sa izgradnjom svog dijela i smještaja helihopterske jedinice, a mi ćemo vjerovatno sa novim partnerom krenuti u nove investicije i ako to bude realizovano posao će naći do 150 radnika”, kazao je Grbović.\nUskoro kreće izgradnja zapadne tribine stadiona, očekuju početak radova na rekonstrukciji Dvorca kralja Nikole, a za tri do četiri mjeseca biće završena i dogradnja „Zahumlja“ koji će dobiti oko 350 kvadrata novog prostora. Za narednu godinu, kazao je Grbović, planirana je izgradnja 12 stanova za socijalno ugrožene, uređenje kvartova, novi parkinzi...\n„Nadam se da ćemo imati više sredstava od planiranih jer očekujemo da će konačno biti riješen problem nenaplate koncesija voda Bilećkog jezera od strane Elektroprivrede“, kazao je Grbović.\nNa sjednici Skupštine opštine usvojen je predlog odluke o sufinansiranju adaptacije fasada stambenih zgrada na teritoriji opštine i to onih u kojima su obrazovani organi upravljanja. Predsjednik Opštine formiraće komisiju koja će pripremiti javni poziv i izabrati stambene zgrade na kojima će se izvršiti adaptacija. Kriterijumi će biti definisani i precizirani tim pozivom, a glavni su zona, starost i izgled zgrade.\nNa dnevnom redu sjednice SO Nikšić bilo je 30 tačaka, među kojima i predlog programa rada Skupštine opštine Nikšić za 2020. godinu, predlog odluke lokalnog akcionog plana za mlade, kao i lokalnog programa socijalnog stanovanja, predlog odluke o javnim parkiralištima, program uređenja prostora Opštine Nikšić, program rada javnih ustanova, lokalne Turističke organizacije, Komunalnog preduzeća, Vodovoda i kanalizacije, Autobuske stanice, predlog odluke o davanju na korišćenje poslovnog prostora u objektu Doma revolucije ministarstvima nauke i poljoprivrede gdje će biti otvorena biohemijska laboratorija, vrijednosti 1,2 miliona eura...


Akcija "Prijateljski taksi" u Mirijevu: besplatan prevoz za komšije i sugrađane — Dobri razlozi — Lovesensa.rs\nAkcija "Prijateljski taksi" u Mirijevu: besplatan prevoz za komšije i sugrađane\nUslov da bi neko mogao da se pridruži akciji "Prijateljski taksi" i dobio nalepnicu je da mu auto bude bezbedan i registrovan.\nJedinstveni taksi na svetu koji se ne naplaćuje - "Prijateljski taksi", već nekoliko meseci besplatno prevozi građane koji čekaju gradski prevoz od Mirijeva do centra Beograda ili nekog drugog odredišta.\nSada već 80 članova Udruženja građana Mirijevo, svakodnevno komšijama i sugrađanima koji čekaju autobus na stajalištima GSP-a ponude besplatan prevoz svojim vozilima, piše Tanjug a prenosi Kurir.\nGrađani, među kojima je najviše zaposlenih, mladih i sredovečnih, sve češće prihvataju poziv za besplatan prevoz, mada su u početku bili sumnjičevi i oklevali su, rekao je za Tanjug Milan Grujić iz Udruženja građana Mirijevo.\nSvet iz bajke ne pravi se sam: da li u vašem svetu vlada dobro...\nSituacija se, kako je naveo, promenila od kada su se mediji zainteresovali za ovu akciju, a građani podelili svoja iskustva na društvenim mrežama.\nGrujić je istakao da je "Prijateljski taksi" nastao iz ljubavi i iskrene želje da se učini dobro delo i pomogne komšijama iz Mirijeva, ali i sugrađanima iz drugih delova grada.\n"Dosta nas ima tu mogućnost da kolima ide na posao, tako da nam nije problem da se na autobuskim stajalištima zaustavimo i ponudimo prevoz. Idu topli dani a u autobusima znaju da budu i gužve i velike vrućine, pa što ne bi povezli svoje komšije i popričali sa njima", rekao je Grujić.\nPrema njegovim rečima, akcija je počela pre šest meseci i sad ima 80 aktivista sa nalepnicom "Prijateljski taksi" koja je istaknuta na šoferšajbni vozila.\n"Uslov da bi neko dobio nalepnicu je da mu auto bude bezbedan i registrovan. A ko želi da se pridruži akciji "Prijateljski taksi", može da dođe u prostorije Udruženja u Mirijevu ili da mu se obrati porukom preko Fejsbuk stranice", naveo je Grujić.\nOvu akciju prijateljskog prevoza, podržava sve više ljudi ali i gradskih opština, kao što su, prema rečima Grujića, Čukarica, Mladenovac, Vračar...\nPored ove akcije, Udruženje drugu godinu za redom organizuje u tom naselju na opštini Zvezdara, letnju pozornicu za decu i mlade od juna do septembra, gde će deca moći da besplatno uživaju u predstavama.\nNa Spasovdan 9. juna, Udruženje organizuje humanitarni turnir u fudbalu, kao i litiju sa dve crkve u Mirjevu, a u planu Udruženja je i obilazak manastira i crkava na Kosovu i Metohiji, kao i nošenje humanitarne pomoći ugroženim Srbima i Srbima u enklavama na KIM.


#OkvirPodrške – nije sve u finansijama, ima nešto i u reklami - Biznis Telegraf.rs\n24/07/20 | 09:00 ≫ 03:06\nNLB Banka nedavno je pokrenula projekat, čiji jedan od medijskih partnera je i naš portal, a koji za cilj ima podršku maloj privredi. Radi se o projektu #OkvirPodrške, o kome smo razgovarali sa članom Izvršnog odbora ove banke, Vlastimirom Vukovićem\n- Tokom vanrednog stanja, realizovali smo niz donacija usmerenih na podršku pre svega onima koji su bili na „prvoj liniji“, institutu „Torlak“, koji je u tom trenutku jedini radio testiranje na COVID-19, zatim zdravstvenim institucijama u više gradova u Srbiji, udruženjima koja su, u vreme kada ih nije bilo na tržištu, šila maske i donirala ih zdravstvenim radnicima i drugima kojima su bile potrebne. Slične aktivnosti su realizovale i naše članice na drugim tržištima. I tada smo u NLB Grupi razgovarali o tome koliko ekonomija trpi posledice epidemije i šta bismo mogli da uradimo u segmentu društvene odgovornosti, a da to bude podrška privredi. Tako se rodio #OkvirPodrške, u okviru kojeg, zajedno sa svojim partnerima, malim privrednicima obezbeđujemo oglasni prostor - objašnjava Vlastimir Vuković.\nProjekat je usmeren na poljoprivredna gazdinstva, mikro i mala preduzeća, preduzetnike, koji se suočavaju sa najozbiljnijim izazovima jer su iscrpli neke eventualne rezerve koje su imali, pomogle su im i državne mere, ali sada im je potrebno da ponovo pokrenu svoje poslovanje i dođu do svojih kupaca i korisnika. Sa druge strane, ne treba zanemariti i to da ima proizvoda koje smo ranije kupovali negde drugde, a do njih je sada teže doći, pa je potrebno naći alternativu na domaćem tržištu.\n- Zato smo, najpre u Sloveniji, a zatim i u ostalim zemljama regiona, pokrenuli ovaj projekat kako bismo pomogli malim privrednicima da se izbore za svoje tržište, a sa druge strane i kupcima da saznaju gde mogu da kupe neki proizvod ili dobiju uslugu koja im je potrebna. Drago mi je što među našim dobitnicima ima različitih preduzetnika, od onih koji nude domaću hranu i pića, poljoprivrednu mehanizaciju, dizajnersku robu, zatim različite usluge, uključujući i edukativne, brigu o starijima, zabavne sadržaje, preko građevinskih firmi do prevoznika i turističkih organizacija. Nadamo se da će im ovaj vid podrške pomoći da ožive i razviju svoje poslovanje i ponovo stanu na noge nakon ovog za sve nas teškog perioda - dodaje Vuković.


društvo Archives - @PeckoPivo blog\nBotovi i sloboda\nby PeckoPivoFeatured, Serbia, SrpskiPosted on 5. April 2015. 20 Comments\nMislim da je važno podvući crtu s vremena na vreme i videti gde smo bili a gde smo sad. Ubeđen sam da smo korak bliže čistijem internet nebu ili makar obrazovanijim korisnicima.\nVoleo bih, takođe, da se više ljudi aktivira. Borba protiv ove vlasti i njihovih mehanizama upravljanja je davno prestala da bude stvar izbora.\nby PeckoPivoFeatured, life, Serbia, Srpski, VideoPosted on 26. December 2014. No Comments\nPesma koja savršeno opisuje šta nam dešava, ali i podseća ko smo i šta smo.\nKlizavi teren javne reči\nby PeckoPivoFeatured, Serbia, Srpski, Web 2.0Posted on 23. October 2014. 6 Comments\nImao sam tu čast da sa ljudima sa fotografije juče delim sto i podelim svoje mišljenje na panelu “Klizavi teren javne reči” u sklopu konferencije “Sloboda i reforme” u organizaciji LIBEK-a. Tema panela bili su novi medijski zakoni, trenutno stanje u medijima, položaj novinara, politički pritisci i cenzura i sl. Moja uloga bila je da analiziram situaciju u onlajn svetu.\nI digitalno nasilje je nasilje\nby PeckoPivoFeatured, life, Srpski, Video, Web 2.0, World IssuesPosted on 11. August 2014. No Comments\nAko vam naslov nije jasan, onda ste ili u zabludi, ili niste baš aktivni učesnik “onlajna”.\nO “onoj” fejsbuk stranici\nby PeckoPivoFeatured, Serbia, Srpski, Web 2.0, World IssuesPosted on 21. April 2014. 3 Comments\nIznerviraše me na Fejsbuku, pa sam pisao malo duži komentar i odlučio da ga prenesem i ovde, jer mislim da je zaista važno pravilno gledati na celu tu situaciju.


Turoperatori iz šest gradova Rusije boravili na Zlatiboru - Užicka Republika Press\nSanacija dovodnog cevovoda sa Živkovića vrela\nNakon upoznavanja sa ponudom i sadržajima najposećenije planine Srbije, gosti ocenili da Zlatibor ima veliki potencijal na ruskom turističkom tržištu i iskazali spremnost za saradnju. Da je Zlatibor prepoznat kao destinacija koja se nalazi u samom turističkom vrhu regiona govori činjenica da su veliki svetski organizatori putovanja zainteresovani za atrakcije, sadržaje i doživljaje koje „zlatna planina“ može da ponudi njihovim turistima.\nUpravo to bio je razlog da predstavnici devet turoperatora iz Rusije u drugoj polovini novembra posete Zlatibor u okviru svoje info-ture po Srbiji. U organizovanu posetu Zlatiboru stigli su predstavnici nekoliko agencija iz Moskve, kao i agencija iz gradova Jaroslavlj, Tula, Samara, Penza i Arhangeljsk.\nTuristički radnici iz Rusije boravilii su ovde dva dana, a održana im je prezentacija kojom su se upoznali sa najvažnijim informacijama o destinaciji. Predstavljene su im atrakcije i sadržaji koji su na raspolaganju turistima, aktivnosti i vidovi turizma zastupljeni na Zlatiboru. Prezentacija održana u pozorišnoj sali Kulturnog centra Zlatibor, uz poštovanje propisanih epidemioloških mera, pokazala se kao idealna prilika da se gosti iz Rusije sretnu sa zlatiborskim hotelijerima, razmene kontakte i detaljnije upoznaju sa bogatom i raznovrsnom ponudom smeštaja.\nZatim ih je pešačka tura po centru Zlatibora, koju su za kolege iz Rusije organizovali domaćini, uverila u mnoštvo sadržaja kojima planina raspolaže. Obišli su Dino i Avantura park, obnovljeni Kraljev trg, videli sportsku halu, fudbalske i teniske terene, uverili se u lepotu zlatiborske prirode. Najveću pažnju privukli su im stubovi ”Gold gondole”, a njihovo oduševljenje najdužom panoramskom žičarom, koja će uskoro prevoziti putnike, potvrđuje da su opština Čajetina i Zlatibor tim kapitalnim projektom učinili veliki korak napred ka evropskoj i svetskoj turističkoj mapi.\nZa uvažene goste iz Rusije organizovan je i ručak, u okviru koga su imali priliku da degustiraju neke od tradicionalnih zlatiborskh specijaliteta: pršutu, sir, kajmak, domaću pitu i druge. To im je proširilo saznanja o bogatoj gastronomiji našeg kraja i uverilo ih u gostoprimstvo ovdašnjih domaćina. Od Zlatibora su se oprostili puni pozitivnih utisaka i spremni za dalju saradnju, jer kako su naveli, najposećenija srpska planina Zlatibor ima veliki potencijal na ruskom turističkom tržištu.\nDa opština Čajetina stalno podiže standarde turizma i brine o potrebama svih turista govori činjenica da je počela realizacia projekta “Pristupačan Zlatibor za sve”. Udruž...


TURKOVIĆ: DOBRI REGIONALNI ODNOSI TEMELJ SARADNJE NA MEĐUNARODNIM FORUMIMA | Hayat.ba\nMinistrica vanjskih poslova Bosne i Hercegovine Bisera Turković ocijenila je tokom susreta sa stalnim predstavnikom Republike Albanije pri međunarodnim organizacijama u Beču i predsjedavajućim Stalnog vijeća OSCE-a ambasadorom Igli Hasanijem da bi dobri regionalni odnosi trebali biti temelj pozitivne i plodne saradnje na međunarodnim forumima i u organizacijama, uključujući i OSCE.\nDodala je da Bosna i Hercegovina podržava albansko predsjedavanje, te veće predstavljanje regije u multinacionalnim organizacijama u svijetu. Naglasila je i značaj Misije OSCE-a u Bosni i Hercegovini.\nAmbasador Hasani je kazao da predsjedavanje Stalnim vijećem OSCE-a nije samo albansko, nego je i regionalno. Naglasio je da je zadovoljan saradnjom sa svim zemljama zapadnog Balkana, te da Albanci pokušavaju stvoriti sinergiju u promoviranju regionalnih ciljeva.\nDodao je da je globalna pandemija Covid-19 otežala posao ovoj organizaciji, ali da se aktivnosti vraćaju na pravi put, te se obavljaju pripreme za švedsko predsjedavanje iduće godine.\nNa sastanku je istaknuto da sve zemlje zapadnog Balkana koriste OSCE za svoje benefite, te da je ova organizacija pomogla pri repatrijaciji tokom pandemije Covid-19, saopćeno je iz Ureda za odnose s javnošću Ministarstva vanjskih poslova BiH.


Povodom značajnog jubileja, 145 godina od osnivanja Crvenog krsta Srbije, organizacija Crvenog krsta Čukarica je u svojim prostorijama organizovala akciju dobrovoljnog davanja krvi.\n15 Februar 2021 Opštine, Čukarica 181 pregleda 0 komentara Izvor: Opština Čukarica\nVišestrukim dobrovoljnim davaocima, posebno davaocima koji su dragocenu tečnost dali čak 100 puta, uručene su zahvalnice i prigodni pokloni. Akciji su prisustvovali predsednik Gradske opštine Čukarica Srđan Kolarić, predsednica Crvenog krsta Beograda dr Vesna Libek i sekretar Crvenog krsta Čukarice Zvezdan Bradić. Akcija je sprovedena uz poštovanje svih propisanih epidemioloških mera, uz učešće tima lekara i transfuziologa KBC „Zemun“.\nPredsednik Gradske opštine Čukarica Srđan Kolarić uručio je zahvalnicu i prigodno priznanje stostrukom davaocu Milenku Čuroviću i tom prilikom zahvalio svim sugrađanima koji pokazuju veliku humanost i solidarnost odazivajući se i učestvujući u akcijama davalaštva krvi.\n„Veoma sam ponosan na činjenicu da se Čukaričani uvek u velikom broju odazivaju akcijama dobrovoljnog davalaštva i uveren sam da će i ovaj put položiti ispit iz humanosti. Drago mi je da sam imao čast da uručim zahvalnice višestrukim davaocima, a posebno za stoto jubilarno davanje krvi, i u ime opštine Čukarica i svoje lično ime pokažem zahvalnost ovim velikim ljudima na iskazanoj plemenitosti i dobročinstvu“, rekao je predsednik GO Čukarica Srđan Kolarić i tom prilikom se zahvalio i predsednici Crvenog krsta Beograda dr Vesni Libek i sekretaru Crvenog krsta Čukarice Zvezdanu Bradiću koji sa velikom predanošću i angažovanjem, uz podršku zaposlenih i volontera, organizuje brojne humanitarne akcije.\nPredsednik je podsetio na zajedničke akcije i izuzetnu dugogodišnju saradnju i podršku Crvenog krsta opštini, kada je god bilo potrebno, i rekao da opština Čukarica sa istim entuzijazmom pomaže sve humanitarne akcije čiji je pokretač Crveni krst, od davalštva, preko Sabora čovekoljublja, akcije „Jedan paketić, mnogo ljubavi“ i mnogo drugih. Posebno je istakao saradnju tokom epidemije izazvane virusom COVID-19, koje je bila neprocenjiva za rad Volonterskog servisa, a nastavlja se svakodnevno i dalje tokom imunizacije građana.\nČestitkama višestukim davaocima pridružila se i dr Vesna Libek, kao i inicijator akcije Zvezdan Bradić, i sam višestruki davalac krvi.\nobeležavanje akcija davanja krvi crveni krst srbije 145 godina od osnivanja dobrovoljno davalje krvi\nČukarica, 29 Septembar 2021, 181, 0\nČukarica, 15 Februar 2021, 181, 0\nČukarica, 30 Jun 2021, 181, 0\nČukarica, 30 April 2021, 181, 0\nČukarica, 30 Maj 2021, 181, 0\nČukarica, 2 Septembar 2021, 181, 0\nČukarica, 30 Septembar 2021, 181, 0\nPravoslavlje, 23 Januar 2021, 181, 0


Odloženo suđenje Terziću - SDCafe.rs\nHome\tInfoHronika\tOdloženo suđenje Terziću\nOdloženo suđenje Terziću\nSuđenje bivšem beogradskom javnom tužiocu Radetu Terziću pred Osnovnim sudom u Smederevu odloženo je danas za 21. oktobar pošto Tužilaštvo za organizovani kriminal nije dostavilo sudu jedan od traženih spisa.\nSudija Slobodan Ignjatović nije obavešten o razlozima nedostavljanja traženih spisa, što je bio razlog i prethodnog odlaganja suđenja.\nOdbrana optuženog Terzića ostala je pri ranijem predlogu da se dostave navedeni spisi i zahtevala da se o tome obavesti republički javni tužilac.\nBranioci su danas takođe predložili da se u svojstvu svedoka sasluša nekadašnji specijalni javni tužilac Slobodan Radovanović, sadašnji zamenik republičkog javnog tužioca, a na okolnosti vođenja pretkrivičnog postupka protiv optuženog Terzića i naloga za njegovo hapšenje.\nOve okolnosti, po navodima branilaca, ukazuju na montirani politički proces.\nSudija Osnovnog suda u Smederevu Slobodan Ignjatović je na današnjem glavnom pretresu prihvatio predlog odbrane i urgencijom ponovo zatražio spise na uvid od Tužilaštva za organizovani kriminal.\nTerziću se sudi zbog optužbe da je iskorišćavanjem službenog položaja kao okružni javni tužilac krajem 2001. godine uticao da iz pritvora budu pušteni članovi zemunskog kriminalnog klana i da se odustane od njihovog krivičnog gonjenja.\nAUDICIJA za Školu pevanja „GLASOVI NADE“\nDve osobe povređene u sudaru kod Smedereva\nIn Memoriam Gradimir Ničota


Fond za inovacionu delatnost raspisao je Javni poziv za mala i srednja preduzeća kojima su potrebne usluge naučnoistraživačkih organizacija da se prijave za dodelu inovacionih vaučera.\nZa te namene opredeljno je 117 miliona dinara, a preduzeća mogu inovacioni vaučer koristiti za rešavanje tehničkog/tehnološkog problema na koji nailaze u svom poslovanju, odnosno za transfer naučnih, tehnoloških ili inovativnih usluga koje su za njih nove, objavljeno je na sajtu Fonda.\nInovacionim vaučerom se finansira do 60 odsto ukupnih troškova usluga, maksimalno do 800.000 dinara, ne uključujući porez na dodatu vrednost. Jednom podnosiocu prijave mogu biti odobrena najviše dva inovaciona vaučera, u maksimalnom iznosu od 1, 2 miliona dinara. Odobreni inovacioni vaučer se mora iskoristiti u roku od šest meseci.\nInovacioni vaučeri se dodeljuju po redosledu pristiglih prijava, u roku od sedam dana od dana dostavljanja prijave.\nPrijave se podnose putem portala Fonda. Javni poziv za dodelu inovacionih vaučera biće otvoren sve do utroška opredeljenih sredstava koja iznose 117 miliona dinara, a obezbeđena su u okviru budžeta Republike Srbije, sa razdela Ministarstva prosvete, nauke i tehnološkog razvoja.\nPotrebna dokumentacija za prijavu i uslovi programa može se pronaći na sajtu Fonda za inovacionu delatnost.


Vrezina : Južne vesti\nVrežinski most ostaje zatvoren - bez zainteresovanih na tenderu za ispitivanje tla\n08:24, 26. 9. 2019.\nIako je direktor Direkcije za izgradnju Nebojša Lović pre mesec i po dana rekao da je po njegovim saznanjima u toku postupak potpisivanja ugovora sa firmom koja bi ispitivala most u Donjoj Vrežini, iz ovog preduzeća sada kažu da je tender ipak propao. U toku je, navode, raspisivanje novog tendera, a most ostaje zatvoren i nebezbedan.\nVrežinski most mesecima zatvoren - radova nema, čeka se ugovor za elaborat\n09:01, 5. 8. 2019.\nZato što nije bezbedno da se prolazi mostom u Donjoj Vrežini, jer je ulegao i pun je udarnih rupa, već 5 meseci je zatvoren za saobraćaj. Ipak, radovi na sanaciji još nisu počeli, iako bi trebalo da budu pri kraju, a ne zna se ni kada će, pošto iz Direkcije za izgradnju navode da se tek treba da se potpiše ugovor za izradu elaborata na osnovu kojeg treba da se izvodi rekonstrukcija.\nBalkanski pobedio Slobodu\n10:41, 30. 10. 2014.\nGolovima Branislava Ivanova u 57. i Davora Petrova u 63. minutu Balkanski je rezultatom 2:0 savladao Slobodu iz Gornje Vrežine u 11. kolu Zone Jug FS RIS.\nUhapšen osumnjičeni za pucnjavu u Vrežini\n12:39, 30. 8. 2011.\nNiška policija uhapsila Milana B. (22) osumnjičenog da je u nedelju uveče šipkom napao dečake kod Rimske česme a potom i pucao iz pištolja.\n09:17, 23. 6. 2008.


VEČE ZA DUŠU U SALI DODEST: Dijelimo 5×2 karte, javite se i – uživajte! - Penzioneri - Crna Gora\nJasna Pejović nov 20, 2018\nPortal Penzioneri.me u saradnji sa KIC Budo Tomović dijeli 5 puta po dvije karte za predivno veče u Dodestu. Javite se u komentarima ili u inbox nase FB strane!\nVeče za dušu poznate crnogorske pjesnikinje Gordane Sarić, iz Niksića, sa brojnim gostima biće održano u organizaciji Kulturno – informativnog centra “Budo Tomović” u četvrtak, 22.novembra u sali DODEST od 19 sati.\nDžani Hot je već dugi niz godina prisutan na estradi, učesnik je mnogobrojnih muzičkih festivala i dobitnik nagrada, a posebno je poznat po tome što nakon smrti Kemala Montena, nije dao da se zaboravi njegovo ime, djela i hitovi koji su ostali iza njega. Hot je nastupao sa najvećim imenima kako domaće isto tako i internacionalne muzičke scene.\nNa istoj bini bio je rame uz rame sa Kemalom Montenom, Zoricom Kondža, i drugima. Hot je osim pjesme poznat i po njegovom doktorskom zvanju, a osim što je uspješan u liječenu pacijenata, uspiješno je povezao mediteranski melos, italijansku kanconu i bosansku sevdalinku.


Foto: Arhiv/Tayfun Coşkun - Anadolu Agency\nAleksandra Vuković, 13/10/2020\nPolicijsko odjeljenje grada Njujorka priprema se za novi talas protesta pred predsjedničke izbore u Sjedinjenim Američkim Državama.\nU dokumentu u koji su uvid imali “Njujork post” i “CNN” navodi se da su iz Odjeljenja pozvali sve uniformisane službenike da se od 25. oktobra pripreme za razmještanje.\nPrema dokumentu koji je, navodno, napisao komesar Odjeljenja Dermot Šea, predstojeći novembarski izbori u SAD su najsporniji izbori modernog doba, poslije kojih možda sedmicama neće biti donesena odluka o pobjedniku.\n“U skladu s tim, treba da se pripremimo za proteste koji će rasti, biti češći i čiji će intenzitet jačati do izbora i, vjerovatno, do sljedeće godine”, istakao je Šea.\nPolicija se sprema za nerede i moguće pokušaje ometanja brojanja glasova, a službenici su uglavnom zabrinuti u vezi sa razdvajanjem mirnih demonstranata od nasilnih i oružanih grupa, javio je “Sputnjik”.\nDemonstranti su ljetos masovno izlazili na ulice Njujorka nakon smrti Afroamerikanca Džordža Flojda tokom brutalnog hapšenja u Mineapolisu. Ubistvo Flojda dovelo je do mirnih protesta, ali i nereda širom SAD.\nTags #Protesti SAD #sad\nNovalić: Mini hidrocentrale nepotrebne, budućnost je u vjetroelektranama\nProtest zbog navodnog odlaganja medicinskog otpada u “Krupačkim stijenama”


Izbori za članove Savjeta MZ u decembru\nIzbori za članove Savjeta u 25 mjesnih zajednica (MZ) na šamačkom području biće održani 3. decembra od 9 do 15 časova rekla je danas predsjednca Skupštine opštine Šamac Nikolina Škrbić, dodajući da je na septembarskoj sjednici donešena odluka o raspisivanju izbora.\n„Da bi izbori bili validni u MZ u kojima ima 500 stanovnika, mora biti prisutno najmanje 20 birača, od 501 do 1.000 stanovnika mora biti prisutno najmanje 30, od 1.001 do 3.000 birača najmanje 40, te za više 3.000 stanovnika preko 65 birača“ – kaže Škrbićeva.\nŠkrbićeva dodaje da će Savjet biti izabran 3. decembra, a na prvoj konstitutivnoj sjednici novoizabranog savjeta će birati svog predsjednika.\n„Mjesna zajednica kao najmanja ćelija lokalne uprave preko svog savjeta komunicira sa opštinskom upravom i rješava konkretne probleme koji tište njihove stanovnike“ – kaže Škrbićeva dodajući da je bitno da što veći broj birača izađe na izbore, te da se izaberu kvalitetni članovi savjeta koji žele da rade.\nPredsjednica Opštinske izborne komisije (OIK) Vukosava Babić kaže da sve aktivnosti kreću od danas, ali oni kao komisija već rade na pripremi kalendara izbornih aktivnosti koji će biti objavljen na internet stranici opštine i oglasnoj tabli, kako bi svi učesnici na izborima bili blagovremeno upoznati.\n„Kandidatske liste može podnositi politički subjekat koji ima na šamačkom podrčju svoje odbore, udruženja građana, grupe građana u zavisnsti od broja birača u svojoj mjesnoj zajednici“ – kaže Babićeva podsjećajući da 21 mjesna zajednica ima po pet članova savjeta, a u Gornjoj Crkvini, Obudovcu, Šamcu i Gornjoj Slatini po sedam članova.


Vesti, 18.10.2021, 01:00 AM\nVisoki zvaničnici iz 31 zemlje i Evropske unije obećali su da će njihove vlade preduzeti mere protiv kanala koje kriminalne grupe koje rade sa ransomwareom, koriste za iznudu i pranje novca.\nZajedničko saopštenje objavljeno je nakon virtuelnih sastanaka Inicijative protiv ransomwarea koje je prošle nedelje organizovao Savet za nacionalnu bezbednost Bele kuće kao odgovor na niz napada koji su se dogodili poslednjih meseci a koji su otkrili značajne ranjivosti u globalnoj infrastrukturi.\nSaopštenje su potpisali ministri i predstavnici Australije, Brazila, Bugarske, Kanade, Češke, Dominikanske Republike, Estonije, Evropske unije, Francuske, Nemačke, Indije, Irske, Izraela, Italije, Japana, Kenije, Litvanije, Meksika, Holandije, Novog Zelanda, Nigerije, Poljske, Koreje, Rumunije, Singapura, Južne Afrike, Švedske, Švajcarske, Ukrajine, Ujedinjenih Arapskih Emirata, Sjedinjenih Država i Velike Britanije.\nJavno objavljene uplate grupama koje rade sa ransomwareom dostigle su tokom poslednje dve godine globalno skoro 500 miliona dolara u kriptovalutama (400 miliona dolara 2020. i preko 80 miliona dolara u prvom kvartalu 2021. godine).\nSprečavanje zloupotrebe virtuelnih sredstava na globalnom nivou uticalo bi na poslovni model i glavni instrument koji grupe koje rade sa ransomwareom koriste za prikupljanje otkupnina od svojih žrtava i pranje novca stečenog na nezakonit način - napadima na kompanije i institucije širom sveta.\nInicijativa za borbu protiv ransomwarea se nada da će iscrpiti finansijska sredstva i prekinuti poslovanje ometanjem kanala preko kojih se finansiraju ransomware grupe.\nDržave koje stoje iza ove akcije iskoristiće svoje finansijske institucije i infrastrukturu za zajedničku borbu protiv grupa koje ciljaju kritičnu infrastrukturu širom sveta.\nInicijativa predviđa i diplomatski angažman radi podsticanja drugih zemalja da se pozabave operacijama ransomwarea aktivnim na njihovoj teritoriji.


Visoki predstavnik nije taj koji treba da deli lekcije\nTanjug 15. decembra 2020. 14:22\nBANJALUKA – Predsednica Republike Srpske Željka Cvijanović izjavila je da BiH, ako želi da je neko tretira kao suverenu zemlju, ne bi trebalo da ima visokog predstavnika, a sa njim samo pokazuje svoju nesposobnost i nezrelost.\n„Smatram da bi mi trebalo da imamo sa druge strane sagovornika EU, a da visoki predstavnik nije taj koji treba da nam deli lekcije, nije taj koji treba da promoviše jednu političku agendu u okviru BiH, a funkcioniše u višenacionalnoj zajednici kakva je BiH“, rekla je Cvijanović za Srnu.\nSve drugo, ističe, nemoralno je i štetno za sve u BiH.\n„Onda dođete u situaciju da vam se svi hvale i svi zagovaraju teritorijalni integritet, suverenitet zemlje, a onda vidite koliko je ona nesuverena i koliko nemate mogućnosti da se postavite u ravan da pričate sa aspekta svog suvereniteta sa drugima, jer činjenica je i dokaz da imate članove Predsedništva BiH koji kažu da neće da pričaju“, rekla je.\nPredsednica Republike Srpske navela je da se na takav način ne pokazuje da postoji suverenost ili snaga zemlje, već da postoje strašni deficiti u BiH koji su i sramotni na određeni način.\nSaglasna je da je visoki predstavnik prepoznat i propisan Dejtonskim mirovnim sporazumom, ali nipošto sa ovakvim ovlašćenjima, nikako sa mogućnostima da uzurpira ovlašćenja i nadležnosti domaćih institucija.\nOn bi, kaže, trebalo da bude koordinator, neko ko omogućava i olakšava sprovođenje civilnih aspekata Mirovnog sporazuma, a ne neko ko treba da menja ustave, sankcioniše ljude, donosi različite zakone.\nVisoki predstavnik, ističe, nije osoba koja treba da navijački radi za jednu stranu, kao što to radi ovaj visoki predstavnik i kao što su to radili mnogi pre njega.\nĐukanović potpisao zakone, koje Skupština ponovo usvojila…\nŠvarc Šiling:Kandidatura Šmita poruka da OHR ostaje u BiH\nSnimak vršnjačkog nasilja u Baru, identifikovani nasilnici


Stojanović: "Nemamo vremena, čeka nas naporan rad" - Sportske.net\nBivši selektor Slovenije stigao je u hotel "Terme" u Čatežu nešto posle 21 čas a dočekali su ga budući člnavi njegovog stručnog štaba.\nStojanović je u prvom obraćanju novinarima priznao da oseća blago uzbuđenje ali i da je spreman da obavlja posao koga se prihvatio.\n"Blago sam uzbuđen. Svestan sam veličine kluba u koji sam došao i izazova kojeg sam se prihvatio. Crvena zvezda je veliki tim i jedva čekam da krenem sa radom. Očekuje nas sve zajedno upoznavanje, prilagođavanje jednih na druge i veliki posao" kazao je Stojanović.\nNaslednik Rikarda Sa Pintua rekao je da ne poznaje dobro igrače sa kojima raspolaže jer je tokom leta došlo do velikih promena u odnosu na minulu sezonu.\n"Imam nekoliko snimaka mečeva od prošle godine, ali tim se koliko sam mogao da primetim od tada promenio. Zbog toga ću utisak o ekipi sticati kroz rad i videti koliki kapacitet i potencijal poseduje svako od igrača" rekao je strateg crveno-belih.\nStojanović je pratio žreb za drugo kolo kvalifikacija za Ligu Evrope. Iako je svestan da su mogući rivali Crvene zvezde objektivno slabiji, Stojanović misli da su u prednosti jer su njihovi šampionati u toku.\n"Činjenica je da kasnimo i da nemamo puno vremena. Predstoji nam veoma naporan period u kome moramo dobro da se pripremimo i spremni dočekamo početak kvalifikacija. Naravno da sam ispratio žreb i oba potencijalna rivala su u prednosti u odnosu na nas jer su im nacionalni šampionati u toku. I pored toga, nadam se da ćemo uspeti sve da nadoknadimo i spremni uđemo u dvomeč protiv pobednika duela Toršavna i IBV" konstatovao je novi trener Crvene zvezde.\nNovi strateg kluba iz Ljutice Bogdana prvi trening sa ekipom odradiće sutra ujutru od 9 časova i 30 minuta u Krškom. Takođe, crveno-beli u popodnevnim satima, tačnije od 18 časova igraju i prvu kontrolnu utakmicu protiv ekipe Krke u Novom Mestu.


Aleksandar Vučić (na fotografiji) je rekao da bi voleo da opozicija učestvuje na izborima\nPredsednik Srbije Aleksandar Vučić izjavio je 15. septembra da će izbori biti održani 3. ili 17. aprila 2022. godine.\nSledeće godine u Srbiji se održavaju redovni predsednički i beogradski, kao i vanredni parlamentarni izbori.\nVučić je u izjavi za medije na prikazu vojnog naoružanja u Beogradu rekao i da bi voleo da opozicija učestvuje na izborima.\n"Ali da bi pobedili, neko mora da prebroji glasove", dodao je Vučić obraćajući se opoziciji.\nOn je napomenuo i da se na vlast dolazi učestvovanjem i pobedom na izborima.\n"Oni neka rade svoj, mi svoj posao, a narod donosi odluku", dodao je on.\nPredsednik Srbije je rekao i da želi opoziciji "uspeh na izborima".\n"Oni su veliki favoriti, a ja obećavam da ćemo da se borimo snažno, čisto i pozitivnom kampanjom i rezultatima i onim što smo napravili vojskom, prugama, do plata i penzija", rekao je Vučić.\nPredsednik Srbije je poželeo građanima srećan praznik i poručio im da "čuvaju našu trobojku (zastavu)".\nU Srbiji i nekoliko gradova u Bosni i Hercegovini, Crnoj Gori i Kosovu obeležava Dan srpskog jedinstva, slobode i nacionalne zastave. Zvaničnici Srbije i bh. entiteta Republike Srpske pozvali su građane da tog dana istaknu zastavu Srbije na svoje balkone.\n'Slučaj Teodosijević od ključnog značaja'\nVučić je takođe komentarisao i slučaj Ivana Todosijevića, koga je sud na Kosovu osudio na dve godine zatvora zbog izjave o Račku koju je dao u martu 2019. u Zvečanu na obeležavanju 20. godišnjice bombardovanja tadašnje SR Jugoslavije.\nVučić je rekao da je za Srbiju "od ključnog znaćaja presuda u trećem stepenu Teodosijeviću".\nOn je istakao i da je za Srbiju važno da sačuva sigurnost Srba na Kosovu.\n"Zato ćemo videti kakva će biti reakcija na presudu u trećem stepenu Ivanu Todosijeviću. To je za nas od ključnog značaja“".\nDodao je i da treba videti šta su druge stvari u kontekstu poštovanja Briselskog sporazuma i hoće li se one poštovati ili ne.\n"A da utičete na iracionalne poteze je nemoguće", dodao je Vučić.\nVećina tačaka iz tog sporazuma nije ispunjena.


Zaharova: Kritika međunarodnih organizacija Minsku treba da se uputi Kijevu - Sputnjik Srbija\n19:37 28.05.2021 Preuzmite kraći link\nMeđunarodne organizacije zatvaraju oči pred kršenjem prava novinara u Ukrajini i prisustva Romana Protaseviča u redovima bataljona „Azov“, protiv čijih boraca je u Rusiji pokrenut krivični postupak, pri tome iste te organizacije kritikuju Minsk zbog hapšenja Protaseviča, izjavila je portparolka Ministarstva spoljnih poslova Rusije Marija Zaharova.\n„Stiče se utisak da je sve što je trebalo da se kaže ukrajinskim vlastima u vezi sa divljom situacijom oko slobode govora u ovoj zemlji upućeno Minsku. Međunarodne organizacije kao što je UNESKO, Savet Evrope, OEBS, kao i strukture za ljudska prava ne ispunjavaju svoje direktne obaveze u ovoj oblasti, preusmeravajući energiju i napore na probleme koji nisu u njihovoj nadležnosti. Predstavnici ovih struktura su se zajedno i na sav glas zabrinuli za sletanje aviona u Minsku i hapšenje građanina Republike Belorusije, za kojim je beloruska strana raspisala poternicu“, istakla je Zaharova.\nPrema njenim rečima, braneći Protaseviča, međunarodne organizacije prećutkuju činjenicu da je služio u Donbasu u redovima bataljona „Azov“.\nIzgleda da su sa stanovišta međunarodnih organizacija za zaštitu ljudskih prava to beznačajne sitnice kada stradaju nedužni, prokomentarisala je ona.\nIstovremeno, zapadne organizacije „praktično u potpunosti ignorišu stvarna, najgrublja i sistematska kršenja ljudskih prava, posebno kada je reč o gaženju slobode govora i progonu novinara sa pretnjom po njihove živote“.\nOna je nazvala katastrofalnom situaciju u Ukrajini, u kojoj se nastavljaju premlaćivanja i zastrašivanja novinara, njihova brojna ubistva ostaju neistražena, zatvaraju se televizijski kanali, blokira se na hiljade informativnih izvora na internetu, preduzimaju se pokušaji da se zakonski reguliše cenzura i krivično progone neistomišljenici, a postoji i diskriminatorna jezička politika.\n„Dolazi do apsurdne situacije. U slučajevima kada je potreban stvarni međunarodno-pravni rad, zasnovan na univerzalnim pravno obavezujućim međunarodnim dokumentima, ‘odvažni branitelji ljudskih prava’ se povlače. A u pitanjima koja nisu u njihovoj direktnoj nadležnosti, šire demagogiju različite snage uticaja: od javnog progona neželjenih lica do pritiska na tok istraga i sudskih odluka“, zaključila je ona.\nDonbas podigao optužnicu protiv Protaseviča zbog učešća u borbama na strani Kijeva\nOglasio se „Rajan er“: Kontrola leta u Minsku odbila da nas kontaktira\nBelorusija, Marija Zaharova


Lepota i zdravljeRaskošan tradicionalni piknik na Lidlov način - Lepota i zdravlje Raskošan tradicionalni piknik na Lidlov način - Lepota i zdravlje\nby Aleksandra Dudvarski | 12 oktobra, 2021\nPre nekoliko dana, kompanija Lidl Srbija organizovala je piknik i predstavila svoj novi brend S ljubavlju, domaće, koji se sastoji od oko 80 proizvoda isključivo domaćih dobavljača, koje pored srpskog porekla, odlikuju visok nivo kvaliteta i specifična svojstva.\nZvanice su uživale u aktivnostima koje je Lidl pripremio za njih, kao i u domaćim proizvodima proizvedenim u Srbiji. Milan Maglov bio je domaćin ovog događaja, a Bojana Barović, Tijana Bogdanović, Aleksa Perović, samo su neki od poznatih influensera koji su ovaj događaj učinili zabavnijim.\nPored druženja, influenseri su takođe imali prilike da se oprobaju u našim starim zanatima poput pravljenja opanaka i tkanja veza, ali i u igranju Vlaškog i Užičkog kola. Da piknik bude što ukusniji, potrudila se Lidlova gastro zvezda Nina Vaš @ninipanini, koja je svim prisutnima spremala S ljubavlju, domaće knedle i uštipke u Lidl kuhinji.\nROSA voda već više od jedne decenije pokreće i podržava inicijative i projekte za stvaranje boljeg okruženja za mame i bebe, ali i za celu porodicu...\nUskoro stiže nastavak serije "Seks i Grad", a Sara Džesika Parker poručuje: "Spremna za novo poglavlje"


PROPISI.com | RADNO PRAVO – JAVNA PREDUZEĆA\nRADNO PRAVO – JAVNA PREDUZEĆA\nKomunalnim radnicima 100 odsto zarade tokom lečenja od koronavirusa\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović potpisala je danas Aneks IV posebnog kolektivnog ugovora za javna preduzeća u komunalnoj delatnosti.\nPored potpredsednice Vlade, aneks ugovora potpisali su i predsednik Sindikata zaposlenih u komunalno-stambenoj delatnosti Srbije Aleksandar Radojević i predsednik granskog sindikata javnih saobraćajnih i komunalnih delatnosti “Nezavisnost” Milan Simić.\nMihajlović je tom prilikom poručila svim zaposlenim radnicima u komunalnim delatnostima, kojih ima više od 60.000, da je država uz njih jer je svesna značaja njihovog rada.\nDrago mi je da smo danas potpisali aneks kolektivnog ugovora, time smo još jedan korak bliži stvaranju boljih uslova za radnike u komunalnim delatnostima, koji 24 časa brinu o nama, istakla je ona.\nPotpredsednica Vlade je podsetila na to da je 2015. godine potpisan poseban kolektivni ugovor za preduzeća u komunalnoj delatnosti, čime je nakon više od 20 godina ova oblast uređena.\nPrema njenim rečima, radnici u komunalnoj delatnosti su podjednako važni kao i zdravstveni radnici i bitno je da smo ovim aneksom obezbedili da mogu da primaju 100 odsto zarade ukoliko se razbole od koronavirusa.\nRadojević je rekao da je Sindikat zaposlenih u komunalno-stambenoj delatnosti Srbije prepoznao na terenu da mnoga preduzeća nisu reagovala na pravi način u toku epidemije, te da su na ovaj način zaštitili komunalnu delatnost i radnike.\nOvim aneksom pomogli smo da radnici koji su u izolaciji ili su zaraženi koronavirusom - mogu da se leče kod kuće, uz 100 odsto primanja, objasnio je on.\nSimić je, izražavajući zahvalnost potpredsednici Vlade i Ministarstvu na dobroj saradnji, rekao da je analizom koja je sprovedena utvrđeno da pojedini poslodavci ne poštuju odluke Vlade u vreme epidemije.\nOn je istakao da je aneks omogućio zaposlenima da nemaju probleme ako su u izolaciji ili su zaraženi, podvukavši da je važno to što je država ispoštovala zaposlene u komunalnim delatnostima, koji svaki dan rade na ulicama.


Duel dve ekipe koje u poslednje vreme igraju u najboljoj formi opravdao je očekivanja ljubitelja hokeja koji su u subotu posetili našu najveću halu. Iako su obe ekipe nastupile desetkovane, u "Pioniru" je viđena prilično interesantna utakmica i čak 13 golova. Crvena zvezda je opravala ulogu favorita, iako je NS Stars pružio izuzetan otpor u većem delu utakmice, a sredinom meča stigao i do izjednačenja na 4:4, posle dva vezana gola u "pauer pleju". Ipak, ishod susreta odlučen je u završnici druge trećine kada su "Crveno-beli" sa četiri vezana pogotka za samo 110 sekundi igre rešili pitanje pobednika i tako kapitalizovali veliku inicijativu (odnos šuteva na gol 54-24). Ovim trijumfom, osmim uzastopnim u šampionatu domaćin je obezbedio prvo mesto u ligaškom delu sezone, pošto je šest mečeva pre kraja takmičenja nedostižan za ostale rivale.\nU osmom uzastopnom trijumfu domaćeg sastava ponovo su sjajni bili ruski internacionalac Aleksandar Zubricki sa četiri gola i jednom asistencijom, odnosno beloruski napadač Mihail Buhkin sa dva pogotka i tri dodavanja za gol, dok su se u strelce upisali i juniorski reprezentativac Vojin Dragović (imao i jednu asistenciju) i Ivan Glavonjić. U redovima gostujuće ekipe Relja Radosavljević je postigao dva gola uz tri asistencije, dok se dva puta u strelce upisao i nekadašnji reprezentativac Srbije Dejan Pajić. Jedan pogodak postigao je Ivio Kastel, dok je tri asistencije zabeležio ruski internacionalac Svjatoslav Akimov koji uprkos tome, čini se, nije bio preterano raspoložen za igru, makar u golgeterskom smislu.\nGosti su na ovom meču nastupili bez Siniše Pajića, trećeg strelca i asistenta šampionata, dok je u redovima domaćih nedostajalo nekoliko juniora koje je trener Nenad Milinković verovatno odmarao radi obaveza koje ih očekuju u Državnom prvenstvu Slovenije. I pored toga, domaćin je bio u prednosti budući da su gosti u Beograd doputovali sa tek dve kompletne postave, pa je bilo samo pitanje trenutka kada će fizička sprema doći do izražaja. Međutim, Novosađani su hrabro zaigrali od samog starta i već u čevrtom minutu došli do prednosti golom iskusnog Dejana Pajića posle asistencije Radosavljevića. Radost gostiju trajala je tek nešto više od minut, pošto je Aleksandar Zubricki nastavio svoju ovosezonsku golgetersku seriju , da bi šest minuta kasnije ponovo zatresao mrežu gostiju, a oba puta asistent je bio ponovo raspoloženi Mihail Buhkin. U tim momentima ređali su se golovi kao na traci, jer je najpre NS Stars uzvratio preko Ivija Kastela u 12. minutu, da bi samo 19 sekundi trebalo domaćinu da ponovo stigne do prednosti golom Mihaila Buhkina, za 3:2 posle prvog dela igre.\nPočetak druge trećine doneo je prvi put prednost od dva gola jednoj ekipi. Strelac je bio mladi Vojin Dragović, a posle dva postignuta gola ovog puta se Zubricki našao u ulozi asistenta. Činilo se u tim momentima da će Zvezda slomiti otpor domaćina, ali su "Plavi" odigrali veoma nadahnuto i sredinom utakmice iskoristili nekoliko isključenja domaće ekipe posle kojih su stigli do izjednačenja. Prvo je Relja Radosavljević posle dve asistencije upisao i gol u svoju statistiku, da bi potom još jednom uposlio saigrače za izjednačenje posle dvostrukog "pauer pleja" u 33. minutu, kada je Dejan Pajić svojim drugim pogotkom poravnao rezultat na 4:4. Međutim, kraj neizvesnostima na ovoj utakmici usledio je kao "blickrig" u završnici druge trećine. Crvena zvezda je sa četiri vezana gola za samo minut i 50 sekundi igre u periodu od 37. do 39. minuta ugasila nadu gostiju da mogu do povoljnog rezultata na ovom meču. Seriju pogodaka otvorio je Buhkin u "pauer pleju", svojim drugim golom na meču, da bi potom "het-trik" kompletirao Zubricki. Ruski napadač je dva minuta pre kraja stigao do svog 23. gola u šampionatu na osam odigranih mečeva, potvrdivši ubedljivo prvo mesto na listi strelaca. Prethodno je svoje ime u listu strelaca dodao i Ivan Glavonjić, savladavši na ovom meču izvanrednog nekadašnjeg reprezentativca Fedora Aranickog (čak 46 odbrana), pa je Zvezda na poslednji odmor otišla sa ogromnih 8:4.\nPoslednjih dvadeset minuta pružilo je veoma izjednačenu igru u kojoj je somaćin zadovoljan vošstvom umirio igru, dok su gosti bili blizu da utakmicu koliko-toliko ponovo uvedu u neizvesnu završnicu posle gola koji je u 45. minutu postigao Relja Radosavljević, a poslednju priliku za to imali su u "pauer pleju" u 48. minutu, ali pokušaji Novosađana nisu urodili plodom. Zvezda je do kraja susreta uspela da ukroti napade rivala na gol Jovana Fehera (ukupno 19 odbrana), dok na drugoj strani nije uspevala da ponovo zatrese mrežu Aranickog pa je meč završen rezultatom 8:5.\nPrvenstvo Srbije nastavlja se u nedelju od 17.30 časova kada u ledenoj dvorani "Pionir" ekipa Partizana dočekuje Vojvodinu.


Savet za regionalnu saradnju: Prilika za dogovor Beograda i Prištine\nOvo je trenutak u kojem je dogovor Prištine i Beograda moguć, ali taj trenutak podrazumeva i realističan odnos Beograda prema Kosovu, i Prištine prema severu Kosova, izjavio je u sredu u Prištini generalni sekretar Saveta za regionalnu saradnju Goran Svilanović.\nBivši ministar spoljnih poslova SRJ, Svilanović, bio je u sredu gost konferencije o regionalnoj saradnji i evropskim integracijama, u organizaciji Kancelarije predstavnika Evropske unije na Kosovu.\nSvilanović je naglasio i da vlada u Srbiji može da donosi teške odluke, ali i da je toj vladi potrebna podrška i razumevanje.\n„Ceo ovaj proces u stvari jeste tako komplikovan i težak, i ja samo hoću da bude jasno i sagovornicima u Prištini, da koliko god da je očekivanje da se ovaj dogovor postigne i spremnost, da ovo jeste prilika, da imamo Vladu koja je u stanju takav korak da napravi, da postigne dogovor. Ali taj dogovor ipak mora da bude održiv dogovor i ja se nadam da će u narednih nekoliko dana i jedni i drugi biti u stanju da razgovaraju otvoreno i iskreno i da traže taj sporazum“, kazao je on.\nSvilanović je dodao i da 2. april, kada će se održati sledeća runda dijaloga, nije poslednja prilika za postizanje sporazuma, dodajući da je sam proces dijaloga trajao godinama i neke odluke traže vreme kako bi bile donete. On je međutim istakao i da iz iskustva drugih država u regionu, kada su neke prilike za dogovor bile propuštene, sledio je period stagnacije.\nOn je dodao i da potpisivanje eventualnog dogovora ne znači da je on definitivan i da će to značiti kraj.\n„Mislim da je važno za našu javnost da razume da će dalji proces pregovora Srbije sa EU, odnosno Kosova sa EU, sve ove elemente, onoga što bude dogovoreno, integrisati sa preciznim datumima kada, kada, šta i na koji način bi trebalo da bude primenjeno. Prema tome, i ovaj dogovor koji bi trebao da bude postignut nije definitivan dogovor u tom smislu da je to potpisano i da sada nemamo veze jedni sa drugima. Ne. Stalno će se svi vraćati na to kako učiniti funkcionalnim taj dogovor, i progres i jednih i drugih u odnosu na EU meriće se opet u narednih nekoliko godina u svim ovim fazama koje trebaju da se prođe da bi se reklo da je dogovor u odgovornoj meri primenjen, da se ljudi osećaju bezbedno, žive bezbedno i rade“, kazao je on.\nŠef kancelarije EU u Prištini, Samuel Žbogar podsetio je ovom prilikom da je sporazum o regionalnom predstavljanju postignut u dijalogu Prištine i Beograda omogućio Kosovu da se učlani u Savet za regionalnu saradnju. Prema njegovom mišljenju, međususedska saradnja je jedan od potrebnih standarda na putu integracija.\n„Regionalna saradnja je kamen temeljac za evropske integracije ili sa bilo koje druge. Upravo je to ono na čemu počinje izgradnja svega. To je glavni faktor političke stabilnosti radi bezbednosti i ekonomskog i socijalnog prosperiteta“, kazao je Žbogar.\nOn je dodao da je ta saradnja i katalizator dobrosusedskih odnosa i da će pomoći prevazilaženju problema iz prošlosti.\nBeograd pokušava da održi etnički sastav na severu Kosova


Najlepša fotografija Opova: Organizovan foto safari u Sakulama - GLAS OPOVA\nNajlepša fotografija Opova: Organizovan foto safari u Sakulama\nin DRUŠTVO, KULTURA\nOrganizovan foto safari u Sakulama\nSAKULE, 24. jul 2021 – Nakon izuzetno uspešne izložbe foto sekcije ULUPUDS-a „Najbolje od nas“ u galeriji „Jovan Popović“, ONB Opovo je organizovala foto safari u sklopu projekta „Najlepša fotografija Opova“.\nDevet fotografa ULUPUDS-a je gostovalo i fotografisalo u Sakulama, banatske seoske motive i prirodne lepote na sakulskom jezeru.\nProjekat „Najlepša fotografija Opova” ima za cilj da promoviše kulturno i turističko blago Opova.\nTeme fotografija su istorijske, kulturne, prirodne i druge lepote opštine Opovo, kulturno-istorijski spomenici, verski objekti, običaji, ljudi, ulice, kulturni i sportski događaji, manifestacije, pejzaži i sve ono što predstavlja lepotu i specifičnost Opova.\nUčesnici će po svom izboru pokloniti fotografije Opštinskoj narodnoj biblioteci Opovo, i one će biti predstavljene publici do kraja godine.\nDom zdravlja Opovo: Punkt za imunizaciju otvoren svakog radnog dana\nBanatski slatki dan u Opovu: Na štandovima poslastice, na platou pesma i igra (video)\nSeptember 24, 2021, 20:44


02.05.2021 u 20:09\nSmanjuje se pritisak na kovid bolnice\nDirektor Kliničkog centra Srbije (KCS) Milika Ašanin kazao je da ta institucija beleži pad ljudi koji se zbog sumnji prijavljuju u njihovu prijemno-trijažnu ambulantu, kao i da se pritisak na kovid bolnice smanjuje. On je za RTS naveo da su u prethodnom periodu obavljali po 350 pregleda u toj ambulanti, da su danas obavili 100, kao i da je broj prijema na infektivnoj klinici manji za trećinu. „Kovid bolnica u Batajnici je na vrhuncu epidemije imala po 915 smeštenih pacijenata, na današnji dan imaju 462 pacijenta. Malo je bolja situacija u kovid bolnicama. Mi smo za sve ovo vreme jedina civilna bolnica u nekovid sistemu... Što se tiče ovih dana praznika, imamo veliki pritisak na nekovid sistem”, rekao je Ašanin. On je dodao i da je KCS pregledao 450 pacijenata koji nisu bili kovid\n29.04.2021 u 14:17\nNakon 30 godina proširenje Kliničkog centra Vojvodine\nNOVI SAD – Radovi na izgradnji novih 30.000 kvadratnih metara prostora za urgentno-dijagnostički centar Kliničkog centra Vojvodine (KCV) su počeli, a direktorka te ustanove dr Edita Stokić navela je danas da će to omogućiti unapređenje rada celokupne zdravstvene struke, pošto će se ovde, između ostalog, naći i 16 operacionih sala i 14 postelja namenjenih za transplatacije organa. Prema njenim rečima, čitavo prizemlje biće u funkciji dijagnostičkog centra, dok će hirurška odeljenja zauzeti prostor na gornjim spratovima. „U poslednjem kvartalu u našoj specijalističkoj poliklinici pomoć je zatražilo 120.000 ljudi, što je jedan manji grad. Obavljeno je 4.000 hirurških zahvata, i to u vremenima kada imamo i kovid pacijente”, navela je Stokić. Kaže da je novo gradilište od velikog\n28.04.2021 u 13:39\nDva miliona građana primilo prvu dozu vakcine\nNova kovid bolnica, za koju je danas postavljen kamen temeljac u Novom Sadu, trebalo bi da bude završena u „vrlo kratkom roku”, do 1. septembra, a planirano je da ima 400 kreveta u poluintenzivnoj i 220 u intenzivnoj nezi. Predsednik države Aleksandar Vučić je izjavio da je u ovom trenutku dva miliona građana primilo prvu dozu vakcine protiv korone a 1,4 miliona drugu dozu, što znači da je dato oko 3,5 miliona doza. „Za novčanu pomoć se, kako je postavljen telefon za to, za užasno kratko vreme javilo milion građana, molim vas građani budite tako revnosni i za vakcinisanje”, rekao je Vučuć prilikom polaganja kamena temeljca. Kako je poručio građanima „kao Boga ih moli da se vakcinišu jer je potrebno da ih bude mnogo više vakcinisano”, prenosi Beta. On je naveo da je naročito ponosan\n28.04.2021 u 12:34\nKovid bolnica u Novom Sadu biće završena do 1.septembra\nGradonačelnik Novog Sada Miloš Vučević izjavio je danas da očekuje da će do 1. septembra biti završena kovid bolnica u tom gradu, za koju se danas postavlja kamen temeljac. Vučević je rekao da će kovid bolnica u Novom Sadu imati blizu 600 kreveta, od čega 400 u poluintenzivnoj, a 200 u intenzivnoj nezi. „Fantastičan dan za Novi Sad i Vojvodinu. Posle Batajnice i Kruševca, i Novi Sad dobija bolnicu koja će u prvoj fazi biti kovid bolnica, a kasnije ustanova koja će biti na raspolaganju svima kojima je potrebno bolničko lečenje”, rekao je Vučević za tv Prva, prenosi Tanjug. On je kazao da se u pandemiji virusa korona pokazalo da države koje imaju jači zdravstveni sistem pobeđuju, kako kaže, ne samo u pogledu medicine i zdravstva, nego i u ekonomiji.\n28.04.2021 u 08:35\nPredsednik Aleksandar Vučić prisustvovaće danas postavljanju kamena temeljca za izgradnju nove kovid bolnice u Novom Sadu. Početak gradnje biće obeležen u 13 časova, najavila je pres služba predsednika.


Bosna u prvom kolu dočekuje Prokosoviće, Sloga gostuje kod Svatovca – Radio Feral\n25/07/2018 27/07/2018 Mirsad Zulic\t0 Comments\nFudbaleri kalesijske Bosne na startu nove sezone za protivnika će imati Prokosoviće, dok će Sloga iz Tojšića gostovati kod Svatovca, odlučeno je prilikom jučerašnjeg žrijebanja takmičarskih brojeva Druge lige FBiH grupa “Sjever”.\nKalesijski fudbaleri, u sklopu priprema za početak nove sezone, već su počeli i sa odigravanjem prijateljskih utakmica. U prvoj test utakmici Bosna je sa 2:0 savladala Podrinje iz Tršića, dok su jučer na Gradskom sadionu u Kalesiji poraženi od Budućnosti iz Banovića sa 4:2.\nPodsjećamo, Budućnost je protekle sezone bila prvaka Druge lige „Sjever“ ali je u razigravanju za ulazak u Prvu federalnu ligu poražena od Novog Travnika, tako da će i ove sezone igrati u drugoligaškom društvu.\nU odnosu na prošlu sezonu, kada su izborili opstanak u posljednjem kolu, Bosna u novu sezonu ulazi sa promjenam u trenerskom ali i gračkom kadru. Novi trener kalesijskog drugoligaša je Ibro Mahmutović, koji je na klupi Bosne naslijedio Muhameda Avdića.\nOd novih igrača u Bosnu su stigli Haris Bečić, iz Sloge Simin Han, Ismir Halilović i Admir Zulfić iz Sloge Tojsići, povratnik u ekipu je i Edvin Zulić, a tu je jos nekoliko mlađih igrača koji su se priključili pripremama. U toku su razgovori sa još nekoliko igrača koje će uprava kluba pokušati dovesti u narednom periodu.\nIbro Mahmutović ističe da trenutno na raspolaganju ima 21 igrača, ali da je najveći problem predstavlja golman, s obzirom da je u dosadašnje dvije pripremne utakmice bio primoran na gol staviti Beriza Bećirbašića koji nema dovoljno iskustva za ovaj rang takmičenja.\nPrema njegovim riječima, kalesijski fudbaleri će do početka sezone odigrati desetak prijateljskih utakmica u kojima će se iskristalisati najbolji sastav.\nVeć u naredni petak Bosna će imati kontrolnu utakmicu protiv Bijeljevca u Miljanovcima, u okviru obilježavanja godišnjice ovog kluba. Zatim slijede nastupi na turnirima u Vukovijama Donjim, Solini i Slavinovićima, gdje su, pored domaćina, učešće najavile ekipe koje se takmice u Drugoj ligi FBiH „Sjever“.\nInače, predstojeća sezona u Drugim ligama FBiH, koja starta sredinom avgusta, donosi reorganizaciju kojom će se od sadašnje četiri formirati dvije Druge federalne lige (Sjever i Jug). Šest najbolje plasiranih klubova iz sadašnje Druge lige FBiH „Sjever“ igrat će u zajedničkoj ligi sa klubovima iz Druge lige „Centar“, dok će ekipe od sedmog do četrnaestog mjesta nastupati u Međukantonalnoj ligi, gdje će se pored ekipa iz Tuzlanskog takmičiti i klubovi iz Posavskog kantona.\n← Danas zabrana saobraćaja na putu Memići – Osmaci\n02/08/2010 Mirza Musanovic 0


Capitol park : Južne vesti\n7 godina posle požara obnovljeno vranjsko Pozorište, otvaranje 21. oktobra\n08:33, 9. 10. 2019.\nOperskom predstavom “Koštana” u ponedeljak, 21. oktobra konačno će biti otvorena zgrada rekonstruisanog Pozorišta “Bora Stanković” u Vranju. Sedam godina trajala je obnova zgrade koja je uništena u podmetnutom požaru, a radove su pratili brojni problemi za koje do danas nisu pronađeni krivci. Rekonstrukcija Pozorišta koštala je 368 miliona dinara.\nU Leskovcu otvoren veliki tržni centar, posao za 200 ljudi\n15:11, 9. 5. 2019.\nU novom tržnom centru izgrađenom na prostoru nekadašnje tekstilne fabrike Crvena zvezda posao je, u 16 novih prodavnica, dobilo 200 Leskovčana. Britanski investitor je u izgradnju uložio 10 miliona evra, a kupci koji su bili na otvaranju kažu da su zadovoljni ponudom i cenama.\nPočinje izgradnja velikog tržnog centra u Leskovcu\n14:42, 4. 6. 2018.\nModerni tržni centar u kome će se prodavati brendirana domaća i internacionalna garderoba Leskovčani će, kako kažu u kompaniji koja gradi objekat, dobiti na jesen. Radovi na raščišćavanju terena su u toku, a izgradnja konstrukcije, prema rečima investitora, počeće za najviše 3 nedelje. U tržni centar biće uloženo 10 miliona evra, na njegovoj izgradnji radiće oko 500 ljudi, a posao će, nakon otvaranja, dobiti oko 200 Leskovčana.\nLeskovac dobija veliki tržni centar\n13:38, 30. 4. 2018.\nModerni tržni centar sa prodavnicama brendirane garderobe i besplatnim parking mestima Leskovčani bi, prema rečima gradonačelnika Gorana Cvetanovića, trebalo da dobiju u toku ove godine.


I GRAD BEOGRAD BRINE O KOSMETU: Krov nad glavom za 20 porodica | Novosti.rs\nOvo je poručio zamenik gradonačelnika Beograda Goran Vesić, prilikom uručenja ključeva 20 jednosobnih stanova i garsonjera koje su dodeljene ugroženim porodicama i osobama koje su izgubile krov nad glavom u požaru koji je pre nekoliko godina "progutao" ovdašnji Samački hotel.\nIzgradnju tog objekta je finansirao Grad Beograd koji će Kosovskoj Mitrovici, kako je najavljeno, pomoći i u nabavci mehanizacije za održavanje parkova, a biće organizovane i zajedničke kulturne aktivnosti.\n- Osim toga što bi trebalo da imaju uređene stanove, ovim ljudima je potreban i posao, i dobar kvalitet života koji se, između ostalog, ogleda i u uređenim parkovima, odnosno igralištima za decu - istakao je Vesić, i najavio da će prestonica, uz pomoć donatora, za sređivanje i osavremenjavanje jednog od tri ovdašnja parka obezbediti oko 150.000 evra.\nPredsednik Privremenog organa Opštine u Kosovskoj Mitrovici Aleksandar Spirić, zahvalio je čelnicima Beograda na sveobuhvatnoj pomoći i dodao da će zajedno nastaviti da rade u cilju rešavanja problema svakog pojedinca na prostoru Kosova i Metohije. I on je potvrdio najavu da će stanove uskoro dobiti još 20 porodica - u novoj zgradi za koju je upravo postavljen kamen temeljac.\nIZGRADNJA NOVIH 29 KUĆA ZA POVRATNIKE\nTOKOM nedavne elektronske sednice Upravnog odbora projekta nazvanog "Povratak i reintegracija na Kosovu, peta faza", predstavnici Kancelarije EU i Ministarstva za zajednice i povratak su doneli odluku o izgradnji novih 29 kuća za povratnike i interno raseljene iz opština Istok, Orahovac, Štrpce, Peć i Gračanica.\n- Obradovali smo porodice sa ukupno 136 članova, među kojima ima i dece. Najugroženiji povratnici i interno raseljeni će, pored novih kuća, dobiti i podsticajna finansijska sredstva za pokretanje sopstvenog biznisa, a cilj je da postanu ekonomski nezavisni - saopšteno je iz Ministarstva za povratak, uz napomenu da bi izgradnja svih 29 novoodobrenih kuća trebalo da bude završena do godine. Inače, pomenuti projekat se realizuje u 12 kosmetskih lokalnih samouprava - Gračanici, Kosovu Polju, Đakovici, Novom Brdu, Obiliću, Orahovcu, Prizrenu, Peći, Istoku, Kamenici, Klino i Štrpcu.\nPOTRESNE SCENE U KRUŠEVCU: Obeleženo 40 godina od osnivanja 125.motorizovane brigade-duborez (FOTO)\n50 PREMIJERKA BRNABIĆ U UN: Priština je još jednom brutalno prekršila Briselski sporazum